
Loke tabata di spera for di algun dia caba 

MINISTERIO PUBLICO A BISA Dl TIN SUFICIENTE 
MOTIBO AWOR PA DETENE MINISTER DRS. PAUL CROES 



DETENCION ayera mainta di Minister drs. Paul 
Croes ayera mainta na su cas, unda a bolbe haci un en- 
trada hudicial, no tabata un sorpresa. E forma di traha 
di Ministerio Publico tabata diferente, unda den varios 
caso anterior, asina cu haci un entrada hudicial, esaki 
ta bay cu detencion di un of mas sospechoso. 

Ta manera Procurador General, mr. Alexander van Dam 
a duna di conoce, nan kier coi e “piscanan chiquito” 
prome pa despues bay p’e grandinan. Esey a tuma lugar 
ayera mainta, ora cu a dicidi di bay cu Minister drs. 
Paul Croes. 

Ta bon pa bisa, cu ningun momento tabatin presion, in- 
fluencia di ningun miembro di Gobierno, esta di ningun 
Minister y tampoco di Hulanda pa investiga Minister 
Paul Croes, segun e PG, mr. Alexander van Dam. 

E investigacion awor ta sigui, sperando di haya mas 
claridad di e denuncianan haci. 

Minister drs. Paul Croes ta di dos 
Minister den funcion cu ta wordo deteni 


E prome tabata Minister dr. Leonard Berlinski 



E tabata sa cu e dia lo yega cu e mester wordo 
tendi den e caso Ibis, pa cual a detene varios 
persona caba. Te cu ayera tabatin 3 na KIA, 
pendiente mas investigacion. 

Tabata ayera den prome oranan di mainta, 
cu a dicidi di bolbe haci un entrada hudi- 
cial na cas di Minister Paul Croes y e biaha 
aki si, a dicidi di detene, primeramente pa 
interogu’e, y consecuentemente a bay over 
na su detencion. 

Mester bisa cu Minister drs. Paul Croes no t’e 
prome Minister cu ta wordo deteni. E prome 
tabata dr. Leonard Berlinksi di Gabinete 
Henny Eman I, tempo ey Berlinski a keda 
sospecha di lo a pidi comision pa benta di 
Aruba Sheraton Hotel. Dia cu e caso aki a 
bin den Corte, no por a prueba esey y como 
tal e no a ser castiga. Pero a keda algun dia 
deteni como detencion preventivo. 

Ayera bao guia di Ministerio Publico, RST, 
Landsrecherche (LR) y Cuerpo Policial di 
Aruba, kendenan ta haciendo basta tempo 
caba investigacion di posible casonan di amb- 
telijke omkoping (soberno). E investigacion 
ald tin e nomber di “Ibis”. 

E sospecho ta cu e ambtelijke coruptie ta 
ensera primordialmente cu e Minister di 
Labor tabata pidi y/of tuma placa di soborno 
en cambio di un extencion (ontheffing) di e 
toets di arbeidsmarkt. 

Un arbeidsmarkttoets positivo di parti di 
DPL (Departamento di Progreso Laboral) 
of un ontheffing di esald ta un condicion pa 
DIMAS saca un permiso di trabao na Aruba. 
E ontheffingnan tabata wordo saca dor di e 
Minister, den mayoria di e casonan, despues 
cu DPL a duna conseho negativo. 

Cu e ontheffing ald, stranheronan tabata por 


a haya permiso di trabao, segun Procurador 
General, mr. Alexander van Dam a splica den 
conferencia di prensa ayera mainta. 

Durante e investigacion a lanta ademas e 
sospecho cu e Minister a haci su mes e.o., 
culpable na labamento di placa, ambtsmis- 
bruik y pone hende na trabao ilegalmente. 
Ayera atroba a haya un señora ta trahando, 
aparentemente sin permiso, pa cual a pas’e 
pa Warda nos Costa pa investiga mas leu. 
Ayera mainta dos persona a keda deteni, 
entre nan, Minister di Trabao, drs. Paul 
Croes, mientras cu su chofer, personalmente 
a presenta na Warda di Recherche y a keda 
deteni. E sospechosonan ald lo wordo poni 
den detencion, segun PG. mr. Alexander van 
Dam. 

Manera menciona, banda di esey, a topa cu 
un muher stranhero cu a wordo entrega na 
Warda nos Costa. 

Lo wordo investiga si e señora aki ta ilegal- 
mente na Aruba, of si e mag di traha of si el 
a traha p’e Minister. 

VARIOS PERSONA SCUCHA 

Segun e PG, mr. Alexander van Dam, for dia 
28 di maart 2017 un total di 30 testigo y 21 
sospechoso a wordo scucha. Ocho di e sos- 
pechonan ey a wordo deteni pa interogacion. 
Di e ochonan ald, tres ta ainda den detencion. 
E sospechosonan cu ta den libertad, ta sigui 
como sospechoso den e investigacion. E deci- 
sion tocante cua di e sospechosonan ald lo 
wordo persigui, lo wordo tuma dor di Minis- 
terio Publico na momento cu e investigacion 
ta cla. 

Banda di scucha testigo y sospechosonan, e 
ekipo investigativo a traha e ultimo lunanan 
cu analiza e material cu a wordo tuma den 
beslag te awor. 

Particularmente e inventarisacion di cosnan 
digital cu a wordo tuma den beslag (infor- 


macion riba computers y p.e., telefonnan) ta 
costa hopi trabao. 

Como cu ta trata di un caso di corupcion, e 
ta tuma mas tempo cu hopi hende ta kere. 
P.e. nan a scoge pe strategia aki, pa cuminsa 
piki e “piscanan chiquito” prome, pa despues 
yega n’e grandinan, segun P.G. mr. Alex- 
ander van Dam. E ultimo tempo, nan no a 
sinta keto, pero tabata masha ocupa cu nan 
investigacion. 

Awor nan a yega na punto, cu nan tin sufici- 
ente informacion pa bay over na detencion 
di Minister drs. Paul Croes y un di su colab- 
oradornan. 

MAS ENTRADA HUDICIAL 

Ayera den cuadro di e investigacion a listra 
den tres lugar (un cas y dos lugar comercial) 
bao guia di un Huez-Comisario encarga cu 
casonan penal. 

Funcionarionan di LR, RST y Polis tabata 
envolvi den esakinan. A tuma administra- 
cion y portadornan di informacion digital 
den beslag. 

Segun PG. mr. Alexander van Dam, e sos- 
pechosonan deteni ayera a wordo poni den 
beperking. 

Esey kier men cu nan no mag di tin contacto 
cu ningun hende, aunke si cu nan abogado. 
Banda di esey tin un ordo contra e Minister 
cu e no mag di haya stukken. E Minister lo 
wordo confronta durante e interogacionnan 
cu e resultadonan di e investigacion. 

P’e motibo ey, Ministerio Publico lo ta hopi 
reserva ora di duna informacion tocante e 
investigacion. Presente n’e conferencia di 
prensa aki tabata mr. Alexander van Dam 
(PG), Marcel Maduro (LR), Firozh Muharam 
(RST), sra. VannesaTjon-Kocky Dolfi Rich- 
ardson (KPA). 

Minister Arthur Dowers a ricibi bishita di Secretaris General Minister van Binnenlandsezaken en Koningkrijkrelaties Richard van Zwol 

Hulanda ta reconoce e trabao haci 
dor di Guardacosta y Cuerpo Policial 




MINISTER di Husticia, mr. drs. Arthur Dowers a ricibi bishita 
di Minister di Asuntonan Interior y di Reino di Hulanda, Richard 
van Zwol pa combersa riba diferente topico. 

E Minister Hulandes tabata den un bishita di despedida y durante 
e reunion a bin dilanti un cantidad di reconocimento haci na 
Guardacosta y Cuerpo Policial pa loke ta maneho di e problema 
cu tin na Venezuela. 

Minister Dowers a indica cu a logra na un forma hopi ordena di 
tene mayoria di hendenan cu tabata purba drenta nos pais, afo. 
Banda di esaki a papia riba e sosten na Guardacosta. 

E mandatario a agrega cu Hulanda a priminti, mas cu un aña pasa, 
cu lo a pone medionan financiero adicional pa Guardacosta p’asina 
por actualisa e sistema di Radar y nan no a haci’e. 

“Nos riba nos mes a paga pa traha e pilot project caminda cu a 
determina exactamente unda mester pone e radar extra pa cera e 
ultimo buraco cu tin”. 

Hulanda, na e momento aki a bisa cu nan ta bay pone medionan 
financiero adicional pa Guardacosta, asina Minister Dowers a duna 
di conoce. Esaki ta sigur un bon noticia, el a expresa. 

Loke mester mira ta si esaki ta bay bin riba termino corto y si esey 
no ta e caso mester percura pone fondonan p’asina tin henter nos 
isla bon cubri. 

E sentimento general di Hulanda ta cu e trabao haci den e ultimo 
añanan ta uno di un nivel sumamente halto. 

“Un biaha mas mi por felicita nos Cuerponan pa a haci un tremendo 
trabao”, e mandatario a remarca. 

Encuentro Politico Constructivo II: 

Di dos rond di informocion mas serca di bo 



ENCUENTRO Politico Constructivo tey un biaha mas cu un 
rond nobo cu e mesun proposito 

P’asina sigui educa y informa tur hende na Aruba, en especial e Mil- 
lennialsnan, p’asina nan tin tur informacion p’asina vota conciente 
durante eleccion benidero. 

E biaha aki a opta pa un formato mas informal unda a invita tur 
partido cu ta participando den e eleccion benidero pa asisti na un 
anochi informativo special pa cada partido. 

Durante cada anochi lo ta bay tin presente varios candidato presente 
cu por elabora riba topico di interes. Por medio di e formato aki, e 
grupo kier brinda publico e oportunidad pa ta mas informa riba e 
punto di bista di cada partido y alabes na cada partido e oportuni- 
dad pa comparti nan punto di bisti cu e grupo votador di Aruba. 
Prome cu cada evento, lo recorda pueblo ta cua partido ta na turno 
y alabes duna pueblo en general e oportunidad pa haci nan pregunta 
via e Facebook por medio di un coment bou di e post. 


Alabes, nos ta brinda tur esnan presente e oportunidad pa haci 
preguntanan live y anonimo n’e candidatonan. 

Durante e anochinan aki lo toca diferente topico como educacion, 
problemanan social, medio 
ambiente, cultura y deporte. 

E grupo di Encuentro Politico Constructivo ta avisa cu p’esnan 
cu kier atende e sesionnan cu cupo ta limita. Si ta interesa pa ta 
presente na un of mas sesion por pasa busca 
ticket na Colab (Ananastraat #4) pa solamente 5 florin. 

E prome encuentro lo ta cu partido MEP cu lo ta tumando lugar 
awe dia 22 di augustus. Esaki lo wordo sigui pa RAIZ dia 28, POR 
dia 31 di augustus, AVP dia 4 di september, CURPA dia 6 di sep- 
tember y UPP/PPA dia 13 di september. 

Bishita nos pagina di Facebook di Encuentro Politico Constructivo 
y asina lceda up-to-date. Tambe por sigui e sesionnan Live via nos 
Facebook ( https://www.facebook. com/encuentropoliticoconstructivo/) . 

CELEBRANDO HYUNDAISU 5 AÑA Dl GARANTIA 



CAR EVENT 2017 



TUR BANCONAN PRESENTE 
DEN NOS SHOWROOM 



VARIACION AMPLIO Dl AUTO 
NOBO Y SEGUNDA MANO 



CHECKUPGRATIS PAAUTO 
HYUNDAI, ISUZU OF VW 


Diasabra Augustus 26, di 9:00am te cu 3:00pm 

Showroom Garage Centraal Aruba 



Aruba 


Sabana Blanco z/n ■ Tel: 522 6200 ■ garagecentraal.com 


Tasa di interes lo varia entre e diferente banconan. Hyundai su 5 aña di garantia ta valido pa autonan nobo 2018. Please consulta cu nos Sales Associates pa mas informacion 

Jenniferta un candidato prominente den campaña Electoral 201 7 

Progreso general di nes economia y formacion di 
nos hoben ta y semper lo keda un di e puntonan 
mas importante den mi metanan como politico 


CUATER aña pasa, 
Jennifer Arends-Reyes a 
causa un impacto suma- 
mente grandi den comu- 
nidad, ricibiendo sos- 
ten masal di Pueblo den 
EleccionElectoral 2013. 
Comunidad a duna Jen- 
nifer e confiansa di drenta 
nos organo di mas halto, 
Parlamento. 

Durante 4 aña Jennifer a 
sa di traha na un manera 
sumamente profesional, 
manteniendo un nivel 
di positivismo y firmeza, 
logrando di e manera aki 
diferente proposicionnan 
y mocion na bienestar di 
Aruba y sumamente ac- 
tivo den diferente plata- 
forma cu ta cocerni de- 
saroyo economico pa nos 
pais Aruba. 


Progreso y Formacion 

Segun Parlamentaria 
Arends-Reyes, Progreso 
general di nos economia 
ta un punto di prioridad 
pa asina sigura continu- 
acion sostenibel den tur 
e areanan cu ta na final 
di dia e weso di lomba di 
nos poder di compra, sea 
e ta e producto Aruba, 
stimulacion di compani- 
anan chikito y mediano 
of introduccion di indus- 
trianan nobo cu lo crea 
su ‘spin-off’pa Aruba su 
desaroyo economico. 

Ta di remarca cu progreso 
general di nos economia, 
ta bay man den man cu 
formacion di un comuni- 
dad inteligente y capaz. 
No solamente mester 
pone enfasis riba ideolo- 
gianan a corto plaso, pero 


mester sigui inverti den e 
fundeshi mas importante 
di un pais cu ta su Ense- 
ñansa. Ta aki ta unda 
cu nos futuro lo wordo 
forma y ta aki ta unda cu 
nos por garantisa cu aki 
10 aña, nos pais ta den e 
direccion cu nos lder pa 
e ta. E formacion aki ta 
depende di nos esfuerso 
y inversionnan di awo pa 
cu termino largo. 

Experencia y Capacita 

“Traha pa nos Pueblo ta 
un trabou sumamente 
duro y exigente. Pero 
danki na mi experencia y 
mi determinacion mi ta 
sintimi capacita pa tuma 
cualkier reto cu ta pa 
bienester di nos comuni- 
dad”, Jennifer ta sigura. 
Experencia y capaz ta 
dos punto cu Jennifer tin 
hopi na serio. Durante 
su trayectoria como Par- 
lamentaria, Jennifer a 
keda al tanto di desar- 
oyononan tambe den su 
area di experticio cu ta 
Enseñansa. 

Algun punto cu Jennifer 
semper a boga p’e for di 
comienso di su carera 
politico: 

Cualificacion inicial y 
aumento di edad di Ense- 
ñansa obligatorio ta un 
punto cu semper Parla- 
mentario Arends-Reyes a 
trece dilanti mirando cu 
e lo ta e siguiente paso 
den locual nos tin actu- 
almente; 

Summer School lo mester 
bira un concepto normal 
na Aruba caminda cu ta 
duna un ultimo chens 
pa pasa un vak p’asina 
evita e fenomeno di ‘keda 
sinta’, perde ful un aña y 
baha e mucha of hoben su 
autoestima. 


Esaki lo mester bay man 
den man cu mas guia y 
‘remediéring’ den klas 
mes cu ayudo cu ‘ldassen 
assistent’; 

Diagnostico na tempo y 
e trahador socialnan mes- 
ter ta cerca di e scolnan 
pa reenforsa e trabou di 
maestronan; 

Cluster 2 pa muchanan 
cu un of otro discapaci- 
dad manera problema di 
oido mester wordo reen- 
forsa. 

Muchanan cu tin autismo 
lo mester por haya mas 
recurso y mester sigui cu 
e convenio cu a wordo 
firma pa explora e posibi- 
lidadnan pa Aruba; 
Scolnan cu ta uza e meto- 
do di ‘Montessori’ lo mes- 
ter wordo observa di cerca 
pa wak kico lo por siña di 
nan pa muchanan cu no 
por logra den Enseñansa 
tradicional; 

Habri e scolnan despues 
di 1:30 pa ofrece activi- 
dadnanextra curicular y 
traha cu diferente Min- 
isterio pa lograp’esaki 
ta exitoso y contribui na 
formacion di e generacion 
nobo; 

Introduci un ‘meldcode’ 
uniforme pa tur persona 
cu ta trahacu mucha y 
hoben. Tambe sigui cu 
un maneho di droga es- 
tricto pa droga keda leu 
di scolnan; 

Nos studiantenan den 
region Norte America y 
Hulanda tambe lo mester 
sinti cu aulcue nan ta leu 
Aruba ta keda cerca sea 
ta via Arubahuis of otro 
personan designa paduna 
nan un servicio di calidad. 
Prepracion y traha es- 
trecho cu e demanda di 
nos mercadodi trabou 


mester keda algo pa traha 
riba dj’e. 

“Trahando como docente 
pa mas di 10 aña, guiando 
hoben den nan desaroyo, 
bo ta biba di cerca kico 
ta motiva no solamente 
e hoben pero tambe kico 
realmente nos docen- 
tenan tin mester pa por 
ehercenan profession na 
e mihor manera posibel”, 
di acuerdo cu sra. Arends- 
Reyes. 

Tecnologia den Ense- 
ñansa lo ta di berdad un 
avanse, pero ta un parti 
chikito di cambionan 
structural cu realmente 
mester sigui wordo imple- 
menta. 

Contacto cu pueblo 

Durante e 4 aña, Jenni- 
fer a keda hopi cerca di 
pueblo, y a mantenesem- 
per contacto cu nos digno 
hendenan pa scucha nan 
deseonan pa un miho 
Aruba. Esaki semper ta- 
bata e base di motivacion 
di Jennifer pa continua 
cu su dedicacion pa nos 
Aruba. Manteniendo un 
relacion estrecho cu pueb- 
lo, Jennifer ta bishitando 
varios hogar hunto cu su 
Team, p’asina ricibi opin- 
ion y pensamentonan di 
nos digno pueblo. 

“Nos hendenan ta aprecia 
nos dedicacion y ta pidi 
pa nos continua cu nos 
trabounan”, ta algun di e 
reaccionnan positivo cu 
ta wordo ricibi. 

Ideanan y necesidadnan 
ta wordo scucha y sigur ta 
e empuhe pa contenido di 
continuacion di trabou- 
nan di Jennifer Arends- 
Reyes como politico y 
candidato fuerte rib’e 
lista di AVP. 

PG mr. Alexandervan Dam 

Ningun dia Ministerio Publico 

tabata bao di presion 
di un of otro Minister 


Ni tampoco di Hulanda 



CASONAN di actonan coruptivo por dura masha largo mes, pero 
asina mes, tur esnan envolvi a traha duro pa caba cu e investigacion 
mas liher posibel, asina Procurador General mr. Alexander van Dam 
a declara ayera mainta den conferencia di prensa. 

For di maart te cu e luna aki, ningun hende a sinta lceto. Masha duro 
a ser traha y awor ta depende di caso den Corte, esta sin tin caso pa 
trata pa Huez dicidi. Pero e PG no por duna ningun indicacion, con 
largo esald lo por dura ainda. 

Si e PG, a bisa den forma enfatico, cu Ministerio Publico no tabatin 
ningun presionof metemento di parti di Gobierno di Aruba, y/of Min- 
ister di Husticia y sigur tampoco di un of otro funcionario di Gobierno 
Hulandes. 

Berdad cu e investigacion aki a cuminsa riba publicacionnan riba Face- 
book, pero tambe tin denuncia haci pa algun persona na Ministerio 
Publico. 

Pero ta bon pa bisa, cu e investigacion aki no tin como meta pa “per- 
sigui” un of otro Minister, manera algun hende ta kere cu lo por. 

Cada denuncia lo ser debidamente investiga, prome cu bay over na 
profundisa riba un of otro denuncia, segun PG mr. Alexander van Dam. 

Maske cu Ministerio Publico a 
laga sa cu lo trata tur hende mescos 

Detencion di Minister Paul 
Croes por a bay cu mas respet 



PROCURADOR General, mr. Alexander van 
Dam a duna di conoce cu tur esnan deteni den 
caso di Ibis, lo no haya un trato preferencial. 
Comprendible, pero den caso di Paul Croes, e 
ta un Minister den funcion y como tal merece 
tur respet. 

P.e. si berdad el a comete algo contra ley, Paul 
Croes por a ser pidi pa presenta na Warda di 
Polis, sea na Landsrecherche of na RST, unda 
lo cuminsa cu su interrogacion, mientras cu lo 
listra su cas. 

Maske cu nan no a pone den boei, un biaha mas, 
su detencion no a bay elegante, siendo un Min- 
ister, kende ningun momento tabatin intencion 
di huy. 

Si e tabatin intencion di huy, e por a haci esald, 
for di despues di dia 28 di maart ultimo. Minis- 
ter Paul Croes is niet zomaar iemand y como tal 
mester a ser trata cu mas respet. 

Gruponcm den comunidad cu reaccion positivo riba 
programa di POR Vision 17-21 Hunto Nos POR" 



DIALUNA mainta riba invitacion di e grupo 
nucleo di nos grandinan aldnan na Aruba, miem- 
bronan di partido Pueblo Orguyoso y Respeta 
(POR) a sinta cu e grupo y a combersa tocante 
e programa di POR “Vision 17-21 Hunto Nos 
POR”. 

Nan a duna di conoce cu nan ta hopi contento 
cu e contenido di e programa aki y cu hopi di 
e puntonan cu a wordo atendi cu ne den e pro- 
grama, ta puntonan di prioridad pa nan tambe y 
a trece algun punto mas dilanti cual nan lo kier 
pa nos pone atencion na dje. 



Asina kier a refleha cu durante henter siman 
hasta na momento di bishitanan di cas, ta tuma 
nota cu e peticion p’e program di POR ta grandi. 
E unico partido cu a presenta un plan realistico 
pa 2017-202 l.E programa completo di POR ta 
disponibel riba pagina di Facebook POR E Forsa 
Nobo e documento ta “mobile friendly” tambe 
pues bo por tin aceso na esaki riba bo aparato 
electronico preferi. 

Pa esnan cu ainda no por a wak nos plan di 
gobemacion, durante siman algun parti/informa- 
cion di e contenido ta wordo publica den corant. 

Joselin Croes: 

Criminalidad ta keda e preocupacien 
number uno di nos comunidad 


ORA nos ta papia di criminalidad na Aruba, 
nos no ta solamente papia di e hecho cu nos ta 
sinti nos mes insigur den nos cas of na trabou, 
pero di e hecho cu nos cayanan ta rondona cu 
chollers, adictonan, hendenan cu ta core auto 
duro y bou influencia, hobennan cu ta busca 
problema den gang, abuso di menornan, hopi 
persona ilegal na Aruba y asina mas. 

Nos lo no logra soluciona e problemanan ald riba 
menciona nunca, si nos no logra soluciona nos 
problemanan social na Aruba. Ni si nos pone 
1000 Polis mas riba caya, segun Joselin Croes. 

Nos isla a cambia, mundo a cambia nos huben- 
tud ta diferente, materialismo ta hunga un rol 
grandi y e hecho cu ambos mayor mester traha 
pa paga e debennan di cas. 

Considerando cu tin un cantidad substancial 
di caso di criminalidad cu ta a consecuencia 
di problemanan social, POR lo implementa un 
programa di prevencion social di criminalidad. 
Punto di salida ta cu intervencion di parti di e 
autoridadnan competente y otro stakeholders 
mester ta unda formacion di e mucha y e adoles- 
cente ta tuma lugar, esta na cas, den e bario y na 
scol, cu enfoke rib’e norma y balornan positivo 
cu ta contribui na formacion di un ciudadano 
ehemplar. 


Esaki ta importante pa motibo cu un persona no 
ta nace criminal, pero ta e ambiente y circunstan- 
cia den cual e ta lanta y desaroya como mucha y 
adolescente ta forma su caracter y personalidad 
di tal manera cu e ta bira vulnerabel pa bay den 
mal caminda, Croes ta splica. 

E meta principal di prevencion social ta pa mas 
trempan cu ta posibel identifica lcende ta e 
muchanan y adolescentenan cu ta pertenece na 
e grupo di risico, percura pa e guiay sosten nece- 
sario (na e mucha/adolescente mes y tambe na 
su mayornan) y keda monitorea nan desaroyo. 
Pa por logra esaki e instancianan envolvi (mane- 
ra Cuerpo Policial, Departamento di Asuntonan 
Social (DAS), Voogdijraad y scolnan) mester ta 
pro-activo, traha na un forma structura, inter- 
cambia data y coordina nan accionnan, Croes 
ta mustra. 

Den e cuadro ald lo mester duna atencion spe- 
cial na e hobennan cu no ta mira perspectiva pa 
progresa honradamente den bida y ta mustra 
tendencianan antisocial. 

E hobennan aki hopi biaha tin problema di 
drogadiccion, no a caba scol, no ta traha, a lanta 
den un famia kibra sin un figura di tata of den 
un hogar sin structura, ordo of disciplina, cu vio- 


lencia domestico of cu mayornan cu problema di 
drogadiccion of alcoholismo, Croes ta remarca. 

Si nos no haci nada pa yuda drecha e proble- 
manan social di nos hendenan, nos lo no solu- 
ciona nos problemanan di criminalidad nunca. 
P’esey POR tin e bienester di nos hendenan, en 
particular nos hobennan, na prome lugar, Croes 
ta termina bisando. 



For those who live 
Ufe to the fullest. 


Drive a Ford SUV and find out what Ford has for you. 




2017 Ford Explorer 2017 Ford Edge 

AWG 6,500 discount* AWG 5,500 discount* 

'Discount indudes Ford Dealer Discount Ford Dealer Discount is effective July 1 P 2017 through September30, 2017. Certain rules and restrictions apply. Please contáct your sales representative ft>r more details. 


r\ i i i iv i 

V-X I I M 


L.G. Smith Boulevard 112, Oranjestad, Aruba / Tel: (297) 524 4444 
Fax: (297) 582 6661 / e-mail: info@yrausquin.com / www.yrausquin.com 

Hopi interes na 
Aruba tambe 
p'e solar edipse 


MASKE cu e biaha aki no tabata un solar eclipse 
complete, asina mes tin hende kier a mira e eclipse 
parcial. Masha hende a busca na bril pa mira 
esaki, ayera merdia despues di 1 or. Den prome 
instante hopi hende a lcere di no mira nada, si 
tuma na cuenta cu tabatin hopi nubia, te cu awa 
tambe a cay. Pero poco-poco a clarea y asina por 
a disfruta tog di un solar eclipse parcial, algo cu 
no ta mira tur dia. 



- Residertcial ct Comercial I 

- Servicio Rapido ’ 

- Servicio Profesional, Confiabel y 
Garantisa 

* Prijs di Awg. 65,- te max. di 7 m3 ^^2 

* Prices based on EBO BAZV, 


YAMA MOS MA; info@ecotech.aw 
582-4684 w ww.ec otecha ru ba .com 


t Llke Us 0 

Faceboc 


Nos la flcepta ATM ora 
di duna septic seruice 


Contenido plan di gobernacion seccion: Sector Primario 

POR den proximo gobernacion lo 
intensifica control di permiso maritimo 
pa conserva nos medio ambiente marino 


17-21 

HUNTO NOS POR 


i iffi ! n xit rn 



Pueblo Q/1 fQ 
Oiguyosoy J 

Respeta e nobo 


POR den proximo gobernacion kier crea infrastructura basico pa sector primario y 
stimula diversificacion economico pa beneficia nos cunukeronan como tambe pisca- 
donan y criadonan. Esaki pa medio di un maneho integral como tambe uzo di tecno- 
logia moderno. 

Mehora maneho di huurgronden p'asina crea mas espacio pa por otorga tereno cu 
meta agricultural. 

Mediante Fundacion Centro di Pesca Hadicurari lo intensifica e programa di construc- 
cion y renovacion di pier tur rond di Aruba (Noord, Playa, Barcadera, Spaans Lagoen, 
Savaneta, Cura Cabay y San Nicolas) p'asina salvaguardia nos herencia y conscientisa 
encuanto ofishi di piscado. 

Tambe lo restructura y reforsa Santa Rosa cu enfoke riba profesionalisacion como 
tambe crea laso estrecho y fuerte cu agricultornan y piscadonan. 

POR lo implementa ley den cual ta regla e pakete di incentivo fiscal (tax holiday) pa 
stimula nos sector primario. Introduci un sistema di permiso electronico y limita pa 
pesca cu harpoen na areanan designa leu for di coral, a base di cual por monitorea su 
condicion. 

Control di permiso maritimo intensivo pa conserva nos medio ambiente marino. 
Introduci un tarifa special di awa di WEB, pa necesidad y uzo den sector primario. 
Tambe lo amplia e maneho di reserva di awa, e. o. creando mas damnan moderno 
rond di Aruba. 

Simpesie di 

"Bon Gobernacion" 

Dianan 12, 1 3 y 14 di september 




An Exclusive Full Day with Brad Sugars 

The Worlds ttl Business Coach 


Build Lifetime Customers and Recurring Cash Flow 
Create a Limitless Marketing Budget 
Team Building that Results in Better Productivity 
Discover You Confidence and Empower Business 
Financial Improvements that Drive Business Growth 

Achieve the RESULTS that inspired 
the REASON you went into business! 


Friday September 15, 2017 (8.00 AM - 5.00 PM) 

• HYATT REGENCY ARUBA RESORT, SPA & CASINO 

■■■ AWG 2250; each additional team members AWG 1995 (incL BBO) 

* Call now 566-9333 to reserve your seat, for more information 
and registration www-actioncoach.com/davemartinus/promos/Unplugged 


FUNDACION Gobernacion 
di Calidad Aruba (FGCA), den 
cooperacion cu Universidad di 
Aruba (UA) lo organisa su prome 
simposio dianan 12, 13 y 14 di 
september. 

Tema: “E caminda pa bon 
gobernacion”. Durante 3 
anochi (7:00pm-9:00pm) 

3 presentador; Willeke Slingerland, Nelly Schotborgh 
y Armand Hessels lo duna un imagen di e situacion 
actual na Aruba y e otro paisnan di Reino, e cambio 
necesario cu mester tuma luga, kico nos por spera 
si di berdad tin bon gobernacion y con nos mes por 
aporta n’esey. 

FGCA y UA ta spera cu e simposio lo aporta na 
conscientisacion di pueblo di Aruba pa cu calidad 
di gobernacion y e propio responsabilidad di cada 
ciudadano Arubano den esey. 

Segun presidente di FGCA sr. Armand Hessels e at- 
encion di FGCA te awor tawata dirigi specialmente 
na exposicion di situacion di mal gobernacion. 
P’esey (t)a compila raport investigativo cu ta duna 
un bista di e maneho di Gobierno riba varios tereno 
durante e ultimo 30 añanan. Pero e meta principal 
ta pa yuda realisa bon gobernacion. 

Esey solamente ta posibel si ciudadano ta consciente 
di e efectonan negativo di mal gobernacion. Pero ta 
mas importante ainda pa duna un imagen di conse- 
cuencia di bon gobernacion pa ciudadano y comu- 
nidad. A1 fin y al cabo ciudadano mester scohe con- 
cientemente con nan lder pa e pais wordo goberna. 

Presidente Hessels ta contento cu e atencion cu mayo- 
ria di partido politico ta duna den e campaña actual 
na bon gobernacion. Cu excepcion di un solo partido, 
tur partido l<der pone bon gobernacion como nan guia. 
Esey ta un desaroyo hopi positivo. Awor ta trata na 
ehecuta e desaroyo aki concretamente. Hessels ta 
spera cu FGCA tambe por duna un aporta n’esaki. 

E idioma di comunicacion na e simposio lo ta Ingles. 
A scoge p’esaki pasobra mal gobernacion y corupcion 
ta fenomeno intemacional cu tur caminda ta conta cu 
resistencia creciente pa motibo di e consecuencianan 
catastrofal pa comunidad. Cada bes mas ta combati 
esaki na un manera organisa; sa kita gobernante y 
asta presidente di nan tarea y sa sentencia nan pa 
compcion. 

E desaroyonan na Aruba no ta lceda atras. 

Prijs di kaarchi lo ta Afl. 100,- y ta duna aceso na 
tur tres anochi. Mester registra on line y por cumpra 
ticket for di mitad di siman na UA riba Boulevard 
(banda di Crown). 

Ademas di e presentacionnan cu ta sigui un liña cora, 
tin (en especial e ultimo anochi) amplio espacio pa 
pregunta y discusion. Hessels ta spera e. o. cu tur par- 
tido politico lo haci uzo di e oportunidad aki pa bay 
den dialogo cu e publico presente pa indica con nan 
lo pone bon gobernacion concretamente den practica. 

Hefe di academia Policial di Aruba, mr. drs. Jeannette Richardson-Baars 


101 studiante di Polis a huramenta of ricibi diploma 

NA Scol pa Polis a tuma luga huramentacion di un klas, di cual 
e studiantenan di Polis ta den e mita di nan estudio. E grupo di 
studiante ald ta subi caya y nan tin mester di nan autoridad y esey 
ta e motibo cu nan a huramenta dilanti di Minister di Husticia, mr. 
drs. Arthur Dowers y Altocomisario di Cuerpo Policial, mr. Adolfo 
“Dolfi” Richardson. Tambe a tuma luga entregamento di diploma 
na 60 studiante policial. 

Hefe di academia Policial di Aruba, mr. drs. Jeannette Richardson- 
Baars a splica cu un total di 4 ldas a ricibi nan diploma, di cual 1 
ldas a yega nan di 2 aña di e opleiding y esald a pone cu nan a haya 
diploma di nivel 3. 

E ldas ald lo bay den e siguiente fase cu ta nivel 4 
Tambe tabatin 1 ldas cu a caba ful e fase di MBO y esald ta haci 
cu nan no lo mester bay scol bek pero traha riba caya. Loke cu ta- 
bata nobo y importante durante e ceremonia ta cu tabatin 2 ldas 
di MKO, cual ta Midden Kader Opleiding. 

E estudio di MKO ta sigui despues di MBO. Esaki ta cu ora nan 
traha tanto aña den practica, nan mag di sigui den MKO y asina 
nan por siña tur tool cu nan mester di dje p’asina bira un “leiding 
gever”. 


Despues cu e diploma den man, nan por solicita pa un funcion di 
“hoofd agent” cu ta guia Polisnan riba caya. Mas di 100 ta esunnan 
cu a ricibi nan diploma of huramenta. 

Academia Policial di Aruba ta contento cu nan a logra nan di- 
ploma, cu nan a logra nan metanan di cual nan a studia duro p’e. 
No solamente e studiantenan, pasobra lo mira nan bek den futuro, 
pero tambe e famia na cas. Pasobra ora cu cuminsa cu un estudio 
na academia di Polis no ta uno facil, Jeannette Richardson-Baars 
a duna di conoce. 

“E ta tuma tempo, e ta tuma bo energia. Tin biaha bo mester pre- 
para pa examen, e ora no tin tempo pa bay vakantie cu famia. E 
familiarnan tambe merece un pabien”, el a indica. 

No por lubida rib’e staf docente, hendenan cu ta traha den admin- 
istratie di Academia Policial, pasobra nan ta esunnan cu tin energia 
pa 100 y nan ta keda bay y sin nan Jeannette Richardson-Baars ta 
kere cu e resultadonan no por t’asina manera e ta awe. 

Minister Dowers tabata contento di a mira cuanto di esunnan cu a 
ricibi nan diploma pa asina sigui crece den academia di Polis, pero 
tambe cu tin esunnan cu a huramenta p’asina nan tambe por subi 
caya. Ta importante pa tur esunnan cu ta bira Polis, pa nan corda 
cu nan ta forma parti di e integridad. 



















































AWEMainta Diamars, 22 Augustus 2017 


13 


Ayera den Corte 
a cuminsa cu 
tratamento di 
Hato-Zitting 

WILLEM STAD - E siman aki tin atrobe un asina 
yamá “Hato-zitting” unda esnan cu droga na Hato tin 
cu presentá den Corte. 

Nos a haya un bista di e casonan: Na tur ta trata di 8 
pasahero kendenan tin cu presenta ayera den Corte pa 
responsabilsá nan mes p’esaki. 

Na tur nan tabata tin 4 kilo di cocaina den nan posecion. 
Uno tabatin droga scondi den un boter di lotion, 4 cu 
droga den un bom dobel den maleta, un scondi den su 
rugzak y dos den forma di bolita guli. 

Esnan den Corte ayera tabata S.G., G.P., I.R., N.B., 
V.M., Q.A., W.l.C. y C.S. Esun mas hoben tin 17 aña 
di aña 2000 y esun mas grandi 38 aña di 1979. 

Un a nace na Republica Dominicana, un na Hulanda y 
un ta bibá na Hulanda y sobrá ta bibá na Corsou. 


Identidad di vktimanan 
di accidente na Kaya 
Mitologia ta conoci 

WILLEMSTAD - Identidad di e sospechoso/victi- 
manan cu a fayecé di e accidente na Kaya Mitologia ta 
conoci. 

Ta trata di: Number 1: Sospechoso/victima (ocupante 
cu tabata sintá banda di chofer): E hómber Enrique 
Alexander Romero Aguasviva naci na Sto. Domingo 29 
séptémber 1970. 

Number 2: Sospechoso/victima (ocupante cu tambe 
tabata sintá dilanti den e vehiculo); E dama Dionny Al- 
exandra Lozada Chiquito naci na Venezuela 5 juni 1992. 
Number 3: Sospechoso/victima (ocupante cu tabata sintá 
patras den e vehiculo y cu a fayecé na hospital despues 
(diabiérné 18 augustus 2017 alrededor di 23.30 or) como 
consecuencia di e lesionnan cu el a ricibi di e dalmento): 
E hómber A.A.W.I. naci na Venezuela 8 óctober 1997. 


Corsou y Sint Maarten a nombra 
comisarionan di Banco Central 

WILLEM STAD - Di fuentenan digno di credito e corant aki a haña 
informacion cu Minister di Finansa di Corsou Kenneth Gijsbertha y su 
colega di Sint Maarten, mr. Richard Gibson a tuma decision riba e can- 
didatonan cu lo bay forma parti di e Hunta Comisario den Banco Central 
di Corsou y Sint Maarten. 

Cu excepcion di un persona, tur esnan cu a keda postulá a pasa screening. 
Nos ta warda riba e participacion oficial pa revelá cua te persona cu no a 
pasa screening. 

Esaki ta nificá cu Minister Gijsbertha a ehecutá su decision pa duna retiro 
n’e dos comisarionan di e periodo anterior y kendenan no kier a tuma nan 
retiro aunke Minister Gijsbertha a pidi nan. 

Un di nan t’e politico Hulandes Kok, kende a bira comisario ora éx Min- 
ister Jardim a nombré riba recomendacion di e éx Parlamentario Glenn 
Sulvaran y e otro ta un señora cu preparacion academico y tabata empleá 
un tempo na Banco Central na Corsou. 

Di parti di Sint Maarten Minister Richard Gibson a nombra mr. Ajamu 
Baly, kende ta Secretario di Raad van Advies riba e isla y Ahmed 
Bel, kende ta un economista y accountant specialisá den finansa. 
Dennis Richardson ta un persona cu a ocupá multiple funcion 
den seno di Gobierno di Sint Maarten y tin excelente reputacion. 
Pa Corsou Minister Gijsbertha a nombra Jeanette Hagen tambe specialista 
financiero. 

Presidente di e Hunta di Supervision lo bira mr. Etienne Ys, kende a keda 
postulá pa Minister Gibson den e funcion ey. E postulacion a crea basta 
strañesa considerando cu na Sint Maarten tin basta hende capacitá pa 
ocupá e funcion di supervision, pero na su debido tempu e motibo real 
p’esald lo Sali, pasobra Gibson no a duna motibo dicon el a postulá Ys. 

E conocido lider di Federacion di Futbol, Jean Francisca tambe a bira 
miembro di Hunta di Supervishon di Banco Central y no ta conod ta cua 
partido a postulé. 

Falta un comisario mas pa completá e totalidad despues cu un candidato 
a cay afó. 


Homber di 40 aña ta causa 
problema na cas di mayornan 


E 5 otro sospechoso/vktimanan cu ta detené: 

1. E hómber O.G.P.B. naci na Venezuela, 42 aña di edad. 
(sospechoso/victima cu a ricibi tiro di un arma reglamen- 
tario di Polis. E sospechoso aki a ricibi tratamento na 
hospital y despues cu el a bandoná hospital e ta será). 

2. E hómber J.P.R. naci na Sto. Domingo, 28 aña di edad 
(chofer di e vehiculo). 

3. E hómber J.G.M. naci na Venezuela, 25 aña di edad. 

4. E dama K.M.B. naci na Venezuela 22 aña di edad. 

5. E dama M.S.C.Y. naci na Venezuela 28 aña di edad. 


DIADOMIN GO den oranan di anochi, a pidi asistencia policial urgente 
pa problema cu a surgi na un cas den Santa Cruz. 

Polis a presenta n’e sitio y topa cu un conocido di nan cu tabata bou in- 
fluencia di algun substancia. E homber di 40 aña di edad tabata causando 
basta problema na cas di su mayornan, pa cual a opta pidi intervencion 
policial. 

E homber a lceda deteni y transporta pa Warda di Polis p’asina evita cu e 
problema bay for di man y bira algo mas grandi y lamentabel. 

DIALUNA mainta, un grupo di 67 mucha homber a meld na 
entrada di Marinekazerne di Suffisant. 

Ta e comienso di e Prome Formacion Militar (EMV) pa Milicia 
di Corsou y Aruba. 

Den un tempo di casi 11 luna, e 67 hoben nan aki lo comberti 
den milisiénnan di Aruba (30) y Corsou (37). 

Prome cu a cuminsa EMV, e hobennan aki a pasa den procedura 
di keur y seleccion extenso. Esaki a consisti di testnan di landa, 
idioma Hulandes y e Prueba di Condicion di Defensa. 

Na e delaster prueba, e rekesitonan ta (1) core duro minimal 
2400 meter den 12 minuut, (2) pushup minimal 20 biahay (3) 
minimal 30 sit ups. Di 118 mucha homber cu a inscribi. 

67 a pasa e seleccion cu exito. Yen di curashi y confiansa nan lo 
bay cuminsa cu e EMV. 

E 11 luna nan di EMV ta consisti di 3 fase. E prome fase lo ta 
esun elemental. 

“Skills and drills” lo ta riba un nivel individual y ta para central. 
Milisiénnan den opleiding ta siña di rango y posicion on pero 
tambe siña yuda bo mes y bo camaradanan. 

Tambe na ta haya disciplina militar y e hobennan ta siña e uzo di 
arma. For di e fase aki ta drenta e parti di opleiding pa combate. 
E di tres y ultimo fase ta e parti di viglancia y seguridad. 

Banda di EMV, tambe tin 4 hoben cu a bini pa e Opleiding 
Praktiko pa Officier di Milisia di Corsou (POTOC). E grupo aki 
tambe tin un opleiding intensivo di 11 luna ta warda nan. 

E training aki ta hopi particular pa motibo un gran parti ta tuma 
luga na Hulanda. 

Formacion (social), e tareanan di vigilancia y seguridat, mas y mas 
ta dirigi su mes riba trabounan militar operashonal. Milisiénnan 
ta tuma parti na ehersisio nan pafo di Corsou, ta keda envolvi 
den dunamento di asistencia militar den Caribe y ta train hunto 
cu Cuerpo Policial y VKC. E yiunan di tera aki, ta papia e idi- 
oma local, ta compronde e cultura e situacion climatologico y 
geografico mucho mas miho cu e militar Hulandes nan. Esaki 
sigur ta di un balor agrega na momento di training y asistencia. 

Pa 2 ora largo 

Docentenan di St. Aloylsius School 
na Noord a bay den accion 

E skol ta den masha mal estado y nada ta ser haci pa drecha e skol aki 

AYERA mainta, Director di St. Aloyisius School, sr. Vladimir 
de Cuba hunto cu su team di maestro a bay den un accion di 2 
ora pa hala atencion p’e problemanan di e scol. Sr. Vladimir de 
Cuba ta splica mas di esaki. 

E skol ta confrontando problemanan structural. Pa cuminsa 
e situacion di e edificio mes, e hala bandi panoord di e scol, e 
murayanan tin scheurnan di 30 cm hancho, cu ta bay full aden, 
cada banda di muraya. Tin un regenbak cu ta serca di bin abao. 

Tambe e skol ta hay’e confronta cu problemanan di coriente. E 
capacidad di coriente no ta suficiente, pa si mester instala airco. 
Pe skol aki airco no ta un luho. Airco ta un necesidad, pa mo- 
tibo cu e scol ta situa pabao di un veld di bala. Rond di e veld 
di bala, tin un caminda di santo. Ki ora cu auto pasa banda di 
e veld, of tin un actividad riba e veld, alumno y maestronan di 
e skol aki ta haya un baño di santo. 

Esaki ta trece consecuencia cu e mucha y e maestronan ta bira 
malo. Tin di e muchanan mester a bebe diferente remedi pa nan 
por a pasa den e aña escolar. 

Segun sr. de Cuba, Director di St. Aloysius School, e stof ta 
drenta den full e ldas. Facil pa bisa pa sera e bentananan, pero 
si sera e bentana, t’e muchanan ta sofoca, den un temperatura 
cu por yega te na 40 grado. 

Sr. de Cuba ta orguyoso di su coleganan cu ta sigui traha den e 
condicionnan asina. Hasta tin ora e mester zundra e coleganan 
pa nan keda cas sildera dos dia, pa nan recupera. Pasobra di otro 
modo, nan por bira mas malo y lceda cas pa un periodo mas largo. 
E scol aki ta bay cumpli 80 aña y nunca ningun Gobierno a duna 
St. Aloysius e atencion mereci, maske cu no ta na Gobierno pa 
mantene e skol, pero SKOA. 

Na 2006 nan a lapi e scol, segun sr. De Cuba. E ta bisa asina 
ya cu ni un aña despues, e scheurnan a bin bek, e dak bandi pa- 
noord a cuminsa lek. A trece esaki na atencion di e personanan 
concerni. Leu a leu, un hende a bin purba drecha, purba lapi 
atrobe. Pero e problema a keda mescos. Awe ta 11 aña mas leu 
y e problemanan a bira mas grandi. 

Ken por traha 10 luna pa aña den condicionnan asina. E cosnan 
ald mester caba. E bañonan n’e skol tambe ta den un situacion 
deplorabel. Nan no ta adecua pa un scol grandi asina. Mester 
bin un otro tipo di baño y e ora e por bay pa un tempo mas 
largo. Esakinan no ta storianan desconoci. 

Tur aña ta manda un wenselijkheidsbegroting, cual a para bira 
manera ta un carta ta scirbi pa Santa Claus of Sinterldaas. 

Na 2016 na september sr. Vladimir de Cuba a cana cu’n delega- 
cion di casi 35 persona di DOW. Nan a bin cu diferente experto 
riba tur tereno. Nan a saca potret di tur cos, pa despues wordo 
bisa cu loke mester wordo haci ta “meerwerk”, cual e no ta di 
acuerdo cun’e. Ta hopi cos tin pa drecha na e scol. 

Por ultimo Vladimir de Cuba bisa cu na 2015 un grupo di per- 
sona di DOW a bin y a wak e gang cu tabata den peliger den 
bin abao, nan no kier a entrega un raport pa bisa cu e skol ta 
den mal estado. 

Un siman prome cu skol a habri, manera un chupabebe nan a 
core cambia e kolomnan den e gangnan. E no ta culpa e traha- 
donan, pero ta culpa esnan mas riba cu mester controla trabao. 

Lider di POR 7 Otmar Oduber 


Combatimento di criminalidad ta 
cana man den man cu integridad 



“COMBATIMENTO di criminalidad ta nos prioridad number uno. 
POR ta enfoca fuertemente riba restauracion di siguridad p'asina comu- 
nidad por biba trankil y sin temor di bira victima di criminalidad. Pero, 
combatimento di criminalidad mester cana man den man cu integridad 
di gobernacion, gobernante y Parlamentarionan. 

Ta p'esey POR ta boga pa riba termino cortico, institui un departa- 
mento nobo, yama Oficina di Integridad (Bureau Integriteit) cu e tarea 
pa formula y implementa un maneho integral pa promove integridad 
y bon gobernacion”. 

Esaki na opinion di lider di POR, Otmar Oduber, elaborando riba vision 
di su partido pa e periodo di gobernacion 2017-2021. 

Segun Oduber, den e maneho integral pa combati criminalidad, POR 
ta enfoca tanto riba prevencion como tambe represion. 

Den e cuadro aki lo dirigi e esfuersonan y solucionnan di maneho rib'e 
desaroyo y factornan cu ta causa of contribui na criminalidad. Ta un 
hecho cu den prevencion di crimen, bon ehempel ta hunga un papel 
crucial. 

Un comunidad semper ta tuma ehempel di su lidernan y ta p’esey mes 
mester zorg pa riba termino corto, inicia procesonan pa yega na un 
cambio di cultura politico riba nos isla. 

Den e proceso di cambio di cultura politico cu POR ta boga p’e lo in- 
corpora e aspectonan di integridad, transparencia y bon gobernacion. 
Gobierno ta traha cu placa di pueblo y pueblo tin derecho pa tin un 
bista cla y completo con Gobierno ta maneha su placa y pa tin e sigu- 
ransa tambe cu Gobierno ta maneha su placa na un forma drechi, serio 
y responsabel, di acuerdo cu Otmar Oduber. 

E lider di POR ta finalisa bisando cu, pa un democracia por funciona 
bon ta necesario y importante pa tin un sistema di “checks and balances” 
cu ta funciona bon y ta preveni, of en todo caso limita grandemente 
e probabilidad, cu gobernantenan ta tuma decisionnan descabeya of 
iresponsabel cu no ta na interes general di nos pueblo. 

Den e cuadro aki lo duna respet y e recursonan necesario na e orga- 
nonan di conseho y control cu ta forma un parti asina importante di 
nos sistema democratico. 

Aki ta referi na Raad van Advies, Algemene Rekenkamer Aruba (ARA), 
Centrale Accountantsdienst (CAD) y Sociaal Economische Raad (SER). 


Detencion relaciona cu ladronicia di auto 



WILLEMSTAD - Dialuna 21 augustus 2017, alred- 
edor di 1:35, personal di UST durante nan patruya ru- 
tinario riba luga di staciona auto na Bapor Kibra a keda 
acerca pa un dama. 

E dama aki a declara na Polis cu un rato prome su auto, 
un Kia Picanto shinishi, a wordo horta for di e luga di 
parkeer. Mes ora Polis a cuminsa cu un buskeda den e 
area y den Mamayaweg straat A un Kia Picanto shinishi a 
pasa e unidad policial. Na momento cu e chauffeur a nota 
presencia di e unidad policial el a hisa velocidad core bay. 

Polis a bay tras di e auto aki cu riba Mamayaweg straat 
B a perde control y dal contra di un palo di luz. Chauf- 
feur di e auto a baha for di e vehiculo y purba core bay 
pero Polis a detene e homber, S.V.N. naci na Corsou di 
19 aña di edad, como sospechoso di e ladronicia di auto 
ariba menciona. A present’e dilanti un Fiscal Auxiliar. 

Delegacion di karate a sali pa 
Panamericano di Karate 2017, cu lo 
tuma lugar na Buenos Aires, Argentina 



E atletanan Catherine Carraha, Robert 
Silba y Kevin Lugo t’e tres top pros- 
pecto di Aruba den e deporte di lcarate. 
Diadomingo ultimo e tres atletanan 
aki a biaha pa Buenos Aires, Argentina 
unda nan lo competi den e campeonato 
Panamericano di Karate 2017 den U21, 
Junior y Cadet. Esaki sin duda ta un 
di e competencianan di mas grandi di 
karate den nos continente unda e mihor 
atletanan so lo ta presente. 

Pa Aruba Karate Bond y pa nos atleta- 
nan e ta importante mirando e campe- 
onato mundial cu lo tuma lugar na 
Tenerife, Spaña y e Weganan Olimpico 
Hubenil di otro aña n’e propio Buenos 
Aires, Argentina. 

Mester bisa cu e tres atletanan a prepara 
nan mes debidamente p’e competencia 
aki, mirando cu e atleta Catherine 
Carraha e ultimo luna aki a entrena y 
prepara na Medellin, Colombia. 

E atletanan Robert Silva y Kevin Lugo 
a entrena bou guia di Sensei Armando 


Pazos y guia local di Sensei Eduardo 
Macias ta den nan ultimo dianan di 
preparacion. 

Den e ultimo tres añanan e deporte 
di karate a crece na Aruba, mientras e 
interes cada bes ta keda subi. No por 
lceda sin menciona cu den e region di 
Caribe ya caba nos karatekanan ta du- 
nando resultado satisfactorio y ta logra 
medaya pa nos isla. 

Recientemente e delegacion di Karate a 
bolbe super satisfactorio for di e Carib- 
bean Karate Championship 2017 teni 
na Paramaribo, Surinam. 

E delegacion a logra no menos cu 9 
medaya pa Aruba cual ta un tremendo 
logro sin duda algun. 

Un danki sigur na Lotto, e Loteria di 
Aruba pa medio di Comision di Subsi- 
dio cu a subsidia e biahe di e delegacion 
di karate di Aruba cu lo ta presente 
p’e Panamericano di Karate 2017 na 
Buenos Aires, Argentina. 

Delegacion di tennis a atende 
un campo di entrenamento 

Como preparacion 
p # e Weganan Sur 
Americano Hubenil 
na Argentina 


COMO preparacion 
p’e Weganan Sur Ameri- 
cano Hubenil 2017 cu lo 
tuma lugar dentro di un 
luna n’e ciudad Santiago 
capital di Chile, Federa- 
cion di Tennis a manda 
4 atleta prospecto atende 
un campeonato di entre- 
namento di nivel halto na 
Argentina. 

E 4 atletanan aki ta Pat- 
riclc y Frederick Sydow, 
Evelyanne Kelly y Kayla 
Solagnier cu bou guia 
di entrenador di e selec- 
cion Claudio Martinez a 


haya un preparacion mas 
intensivo na Argentina. 
Mester bisa cu e atle- 
tanan prospecto aki tin 
hopi luna di preparacion 
tras di lomba p’asina ta 
den e mihor forma posi- 
bel p’e Weganan Odesur 
hubenil. 

E 4 tenistanan ald ya tin 
nan experiencia interna- 
cional cu varios torneo 
hunga. Nan logronan 
den e region di Caribe ta 
resalta sigur den e cat- 
egoria masculino unda 
na aña 2015, e selec- 





cion masculino tabata 
triunfante den e compe- 
tencia Junior Davis Cup 
Pre-Qualifying Central 
American <Sc Caribbean 
Zone cu a tuma lugar na 
E1 Salvador. 

Tabata pa prome biaha 
cu nos tenistanan a logra 
gana e premio maximo 


desde nos participacion 
cu a cuminsa na 1985. 
Tambe e tenista femeni- 
no Kayla Solagnier a luci 
y conoce un tremendo 
aña 2016 unda el a titula 
campeon den e Open 
Tennis Championship na 
Corsow. 


Un danki sigur na Lotto, 
e Loteria di Aruba pa me- 
dio di Comision di Sub- 
sidio cu a yuda subsidia 
e biahe di e tenistanan 
Patrick y Frederick Sy- 
dow, Evelyanne Kelly 
y Kayla Solagnier pa e 
campo di entrenamento 
na Argentina. 


Resultado di prome rond di torneo 
di ahedres, Kiwanis Palm Beach, 
después di vakantie grandi 



DIAHUEBS ultimo, a tuma lugar e 
prome rond di torneo Kiwanis Palm Beach. 
Esaki t’e prome torneo di diahuebs anochi, 
después di vakantie grandi di skol. 

P’e diahuebs cu a pasa, a participa 7 hunga- 
dor. Jose (Chelo) Pesqueia a gana di Randy 
Tromp, Alvin Howell a perde di Octavio 
Croes y Angelo Franken a perde sorpresi- 
vamente di Daniel Diaz Senjor. Enrique 
Jacopucci no tabatin contrincante y a haña 
su punto di bye regala. 

Diahuebs awor, lo topa otro Daniel Diaz 
(Senjor) contra Jose (Chelo) Pesqueira, 
Octavio Croes contra Enrique Jacopucci y 
Alvin Howell contra Angelo Franken. 
Hungadornan cu no por a participa siman 
pasa n’e torneo ald, ainda por participa n’e 
torneo Kiwanis Palm Beach ald. 

Mester presenta diahuebs awor (24 augus- 
tus) pa 08:00pm na nos club na Nieuwstraat 
11, Oranjestad y nan lo wordo ingedeeld 
den e torneo aki. 

Tur hungador ta bon bini. E torneo aki, 
ta conta pa rating local y pa FAA-points. 
Hungadornan cu nunca a hunga un torneo 
den nos club, tambe ta bon bini. No tin un 
exigencia minimo pa bo por participa. 

Resultado di hungadornan di ahedres 
di Aruba na Festival CAC na Panama 

DIANAN 9 pa 15 di augustus ultimo, a 
tuma lugar na Panama, un torneo di Fide, 
Festival de Ajedrez de la Juventud de Centro 
America y el Caribe. 

E torneo aki, a wordo hunga den diferente 
categoria di U-8, U-10, U-12, U-14, U16 y 
U-18 absoluto y femenino. 

Aruba a participa den e categorianan U-8 
Femenino (1 participante), U-12 Femenino 
(2 participante), U-14 Absoluto (4 partici- 
pante) y U-16 Absoluto (2 participante). Un 
total di 9 participante. 

Tabatin participación di 14 pais den nos 
regio. Un total di 271 participante total di 
tur e paisnan representa. 

Best scorer pa Aruba, a bira Kyell-Jean Anto- 
nio y Brian Diaz. Ambos a score 5 punto for 
di 9 partida. Kyell-Jean a presta riba su nivel. 
E lo bay dilanti den ELO-rating cu 57 punto. 
ELO-rating ta un manera pa midi nivel di 
un hungador di ahedres. E ta varia entre un 
cifra di 1000 ELO (hobennan cu a cuminza 
hunga ahedres) te/cu rond di 2800 p’e Grand 
Mastersnan Mundial. Kyell-Jean tabatin un 
rating di 1310 y lo bay subi na 1367 ELO 
rating. 

Otro hungador cu a score mas cu su rating 
ta Ethan Croeze. Ethan a score 4 punto for 
di 9 y lo bay dilanti cu 32 punto ELO. 

Hungadornan cu a participa pa prome biaha 
den un torneo Fide International, t’e hoben- 
cita Sylvi Cabral di 6 aña, Leslie Cielo di 11 
aña y Eldrick Donata (15 aña). 

Sylvi Cabral a cuminsa les di ahedres 4 luna 
pasa y a score den su prome torneo inter- 
nacional 4 punto for di 9 partida den su 
categoria di U-8. 

Den su categoria U-8 Femenino a par- 
ticipa 4 mucha. Dor di e cantidad abou, e 
organisadornan a join U-8 Absoluto y U-8 
Femenino hunto, formando un grupo di 21 
participante. 

Den su categorfa U-8 Femenino mes, Sylvi 
a empata na di 3 lugar (brons), pero final- 
mente a keda na di 4 lugar (menos punto di 
resistencia). Den U-8 overall, a termina na 
di 15 lugar. 

Leslie Cielo cu ta hungando ahedres mas 
largo, pero participando den su prome tomeo 
internacional tambe a score 4 punto for di 9 
den su categoria di U-12 Femenino. 
Hungadornan cu a score 50% ta Thamara 
Sagastegui y Eldrick Donata. (4.5 for di 9). 
Overall por bisa cu e hungadornan a haci 
nan best den e torneo ald. Cu un poco mas 
experiencia nan lo por score den un próximo 
torneo FIDE mihor, segun Presidente di Fed- 
eracion di Ahedres, Octavio Croes. 

Prome lustro di premio 'Hoben y Talentoso' 
cu reconocemento pa 32 hoben local 



DIADOMINGO ta 

bata un anochi hopi spe- 
cial na Aruba. Den salon 


di Marriott Aruba, Gabi- 
nete Mike Eman pa di 5 
aña consecutivo a duna 


nos hobennan un mer- 
ecido reconocemento. 
“Ta un placer y un honor 


di por pone spotlight riba 
e ciudadanonan hoben 
aki cu, for di ya caba, ta 
un ehempel pa nos co- 
munidad,” esey Prome 
Minister Mike Eman a 
expresa durante apertura 
di e evento. 

Un total di 32 hoben a 
ricibi un plakaat di recon- 
ocemento for di man di 
e mandatario hunto cu 
e palabranan di elogio y 
aplauso di invitadonan 
special y public presente. 
E hobennan reconoci ta 
resalta den terenonan 
di deporte, educacion, 
inovacion, musica, como 
empresario, den arte y 
tambe p’e proyecto di 
Formacion Social, cual 
tambe, mescos cu Hoben 
y Talento, ta un iniciativa 
di Gabinete Mike Eman. 

Durante su 5 aña di ex- 
istencia, Hoben y Talen- 


toso a reconoce, elogia 
y resalta e bon ehempel 
di mas di 125 hoben di 
Aruba. 

Gobierno ta desea cu 
Hoben y Talentoso por 
continua pa hopi aña 
mas pa sigui resalta e 
Arubianonan cu for di 
un edad tempran no sola- 
mente ta desaroya na 
talento, pero tambe ta 
fungi como ehempel pa 
hopi otro hoben den nos 
comunidad. 

Ta gradici un y tur cu ta 
forma parti di e comision 
y cu a haci e anochi aki 
un realidad cu un gradici- 
mento special na pa- 
trocinadornan Marriott 
Resort Aruba & Stellaris 
Casino, Aruba, Funda- 
cion Lotto pa Deporte, 
Voice of Aruba, Mad 
Cam Pro y Gobierno di 
Aruba. 



BANCO Dl CARIBE 

OFFICIELE KOERSEN TEN OPZICHTE VAN DE ARUBAANSE FLORIN 

GELDIG OP 21 Aug, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 


publiek 

Ned. Antil. Gulden ANG 

98.00 

100.00 

biljetten 

100.20 


Per ANG 100 

Amerikaanse dollar USD 


Canadese dollar 

Zwitserse frank 
(per 100) 

Pond sterling 

Japanse yen 
(per 10.000) 

EURO 
(per 100) 

Deense kroon 
(per 100) 

Noorse kroon 
(per 100) 

Zweedse kroon 
(per 100) 


CAD 

CHF 

GBP 

JPY 

EUR 

DKK 

NOK 

SEK 


chq./overboeking 


1.77 

1.39 

184.17 

2.23 

161.95 

207.57 

27.19 

21.54 

21.00 


1.78 

1.41 

184.89 

2.28 

163.43 

209.47 

27.91 

22.26 

21.72 


100.00 

1.80 

1.43 

185.69 

2.34 

165.07 

211.57 

28.71 

23.06 

22.52 

Minister Richard Arends na apertura di edificio nobo di scol basico Prinses Amalia 

DIAHUEBS scolnan a habri bek. Muchan- 
an childto, muchanan mas grandi y teenag- 
ers a cuminsa cu nan aña escolar nobo. Al- 
gun pa prome bes na scol basico, otronan a 
cuminsa nan enseñansa secundario y tambe 
tin un grupo cu ta cuminsa den un lokaal 
nobo den un scol sea renoba of nobo traha. 
E ultimo aki ta e caso cu alumnonan di 
scol basico Prinses Amalia na Seroe Blanco. 
Cu masha ceremonia y tambe baile, canto 
y discursonan e scol a habri su portanan. 
Esaki a sosode den presencia di Ministernan 
Hooyboer-Winldaar y Arends, mayornan y 
demas invitadonan. Yiunan di Minister Ar- 
ends tambe ta atendiendo e bunita scol ald. 

Segun Minister Arends, “Mi no ta aki 
solamente como Minister di Asuntonan 
Economico, pero tambe como mayor. Nos 
yiunan ta cuminsa den eerste ldas awe. 


Seis aña pasa nos yiu mayor a cuminsa na e 
mesun scol y ainda nos ta mayornan di scol 
Prinses Amalia, awe den un edificio nobo. 
Ta yena mi cu hopi satisfaccion, pero tambe 
ta duna mi un sentido di trankilidad di mira 
e ekipo di docente y un cabesante cu hopi 
energia pa dirigi e scol. Kico mas bo kier 
como mayor pa bo yiu ora e ta atende scol.” 

Minister Arends tabatin palabranan di elo- 
gio pa su colega Minister Hooyboer-Wink- 
laar kende a traha duro pa mehora e scol y 
awe ta wak e frutonan di e trabou duro ald. 
“Tur esaki ta tambe trabounan cu Gabinete 
Milce I y II a eherce drechando un gran can- 
tidad di scol y construyendo nobo.” 
Minister Arends a enfatisa cu esald ta mas 
cu infrastructura, blold y ldinker. 

“E ta un centro unda muchanan no sola- 
mente ta forma nan mes den e parti edu- 




cacional, pero tambe ta haya nan formacion 
civico cu tur mucha mester haya pa mayan 
ta ciudadanonan ehemplar di nos comuni- 
dad”, el a bisa. 

“Awe ta un bunita dia pa mi como mayor, 
pero tambe como parti di Gobierno por trece 
mi yiunan na un scol nobo, unda un ekipo 
di maestro dedica ta traha. Hasta durante 
e periodo cu nan tabata traha den un scol 
di shen aña bieu, nan dedicacion y amor 
semper tabat’ey. 

Esey ta algo caracteristico di maestronan na 
Aruba cu semper ta dedica nan mes na nan 
alumno y studiantenan”, Minister Arends 
a remarca. 

Scol basico Prinses Amalia ta un scol di 
Gobierno (Dienst Publieke Scholen). 
“Gobierno ta aloca su fondonan di manera 
corecto pa loke ta trata enseñansa. Tabatin 
un achterstand hopi grandi den infrastruc- 
tura di scolnan. Gobierno tin 8 aña trah- 
ando riba esald. Obviamente tin algun scol 
cu mester wordo finalisa, pero ya stapnan 
hopi grandi a wordo tuma pa loke ta trata 
enseñansa basico cu ta forma e studiantenan 
pa nan por bay sea un scol secundario of 
vocacional. 

Pa loke ta estudionan mas avansa Gobierno 
ta presentando oportunidadnan di trabou 
den e 4 topsectoman cu ta tecnologia limpi, 
logistica, industrianan creativo y exporta- 
cion di conocimento”, Minister Arends ta 
termina bisando. 

Opleiding di Polis a cuminsa cu no menos di 40 persona 

UN TOTAL Dl 23 POLIS A HURAMENTA 
DILANTI MINISTER ARTHUR DOWERS 


PG. 22-23 

E ldas di 2016 di Cuerpo Policial di Academia 
Policial Watty Vos a huramenta dilanti di Min- 
ister di Husticia, mr. drs. Arthur Dowers, pero 
tambe tin cu a ricibi diploma. 

Tanto Minister Dowers como Cuero Policial 
tabata orguyoso di por a entrega un cantidad di 
diploma na Polisnan. Varios Polis a ricibi nan di- 
ploma MBO-4, tambe a completa e “middenkader 
opleiding”. 

For di momento cu Minister Dowers a bira Minis- 
ter di Husticia 8 aña pasa, el a confronta cu hopi 
reto pa loke ta e organisacion Policial, e opleiding 
di Polis, etc. 

Pero awo a completa un ciclo hopi importante, 
pasobra a termina henter e reorganisacion. 

A yega asina leu di a completa e opleidingnan cu 
tabata falta y awo tur ta na nan luga. 

E Polisnan a ricibi oportunidad di sigui crece den 
nan carera y esaki ta hopi importante pa nan pero 
tambe p’e comunidad. Esaki ta bin pa motibo cu 
polisnan ta miho prepara compara cu antes. 

Un total di 23 Polis a huramenta dilanti Minister 
Dowers y Alto Comisario mr. Adolfo “Dolfi” Rich- 
ardson. E graduadonan aki pronto lo keda agrega 
den Cuerpo Policial y asina nan por bay cuminsa 
core stage y despues bira Polis. Tambe tin casi 40 
persona pa cuminsa cu e opleiding. “Nos sistema 
a funciona y ta funcionando na e momento aki”, 
e mandatario a expresa. 

Tur hende mester ta orguyoso y como un pais 
chikito, den circunstancianan hopi dificil a logra 
di mantene e nivel di integridad di e servicio di 
Cuerpo Policial halto. Esey ta pone cu hendenan 
lder forma parti di dje y ta forma parti di Cuerpo 
Policial, ta tene nan na linea halto cu a pone pa 
cu e parti di integridad. Tambe nan mester sa 
cu mester cumpli cu ley y normanan cu Cuerpo 
Policial a pone. 

Michella Steenvoorde-Lacle di POR 

E luturo di nos pais ta depende di e 
educacion cu nos ta brinda nos yiunan 

Enseñansa moderno, digno y inclusivo ta esencial pa inspira nos pais progresa y avansa 



Mas scol eficiente manera MAVO/ 
HAVO/VWO complex na Noord y 
Paradera, ta algo cu nos yiunan y nan 
yiunan merece. 

Desaroya y educa nos muchanan 
segun nan capacidad y talentonan 
a base di un curriculum diversifica 
ta imperativo. Cu apoyo atrabes di 
programanan specialisa den creativ- 
idad artistico, tecnico y cientifico 
ta clave pa un futuro cu ta brinda 
mas oportunidad, sostenibilidad y 
e felicidad cu nos yiunan merece. 

Biba dignamente segun bo poten- 
cialnan sigur por! 


Aruba ta conoci rond mundo 
pa su cultura di hospitalidad y 
amabilidad y ta importante pa 
preserva esaki. Cu programanan 
di intergracion multi-lingual y 
multi-cultural, nos lo continua 
na diversifica nos enseñansa, 
creando un aceptacion y adap- 
tacion digno di imigrantenan 


SEGUN e dianan ta avansa pa yega na 
finalisacion di e sistema electroral, unda 
cada cuidadano ta dicidi den ki rumbo lo 
kier mira nan pais, lo ta bon pa subraya un 
biaha mas e intencion di Michella Steen- 
voorde Lacle pa cu e adelanto di educacion 
en general ta. 

Como persona cu pa mas di decadas ta en- 
volvi den planificacion y ehecucion di cam- 
bionan den educacion y a studia e maneho 
inovativo, su deseo pa tin un mihor manera 
pa laga e conocimento aki flui y comparti. 

Cu mas di 15 aQa di experiencia dilanti di 
ldas y en especial e comparti cu esnan cu 
tin problema como mentor, Michella Steen- 
voorde Lacle ta bisa di tin e educacion di 
cada hoben masha na curazon. 

Sigur e introduccion di un sistema di ense- 
ñansa modernisa, inclusivo y di calidad sigur 
por, na unda ta establece un nulmeting pa 
identifica e problemanan real den nos siste- 
ma di enseñansa y crea un plan pragmatico 
continuo di modernisacion y diversificacion 
p’asina brinda mas calidad y eficiencia na 
nos scolnan. 


n’e custumber- y principionan di nos hen- 
denan amabel, e materia prima di nos pais 
su turismo. 

Pero tambe e unificacion di plannan cu ya 
a ser traha y lubida. 

Un Aruba cu un mihor base ta depende di 
nos tur y unificando pod- er, instancia. 


proyectonan ta na beneficio di un Aruba 
moderno y mucho mas mihor prepara. 


Inversion den mas scol, structuracion y 
adelanta maneho cu ta cuadra cu e crece- 
mento real di poblacion ta un prioridad y 
esaki lo mester tin e mesun importancia cu 
e adaptacion di curriculum y structuracion 
di control p’e scolnan. 

Un horario adapta na necesidadnan di e 
cuidadania, no lagando atras e cultura, 
norma y balornan, musica, deporte y inclui 
e diversificacion di mas cu por haci un 
impacto den e hoben su bida. 

Na unda trankilidad lo t’e prioridad 
di dia pa cada hogar. Un Aruba pro- 
gresivo sigur por, sra. Michella Steen- 
voorde Lacle di POR a conclui. 

Expo Labor 2017 tabata 
bon bishita y exitoso! 



DIASABRA ultimo for di oranan tempran di 
mainta e comision di Expo Labor 2017 a ricibi varios 
persona cu ya caba tabata na Renaissance Convention 
Center p’asina mira tur posibilidad di trabou y busca 
informacion di con nan por progresa riba mercado 
laboral. 

Minister di Trabao, Angel Bermudez tabata suma- 
mente contento y satisfecho cu e resultado y e gran 
participacion n’e evento aki. 

Durante su discurso na Expo Labor 2017, e manda- 
tario a splica detayadamente algun mehoracion cu 
mester tuma lugar riba tereno di labor. 

“Mi ta haci tur empeño pa haya control di e materia 
aki, pero mi tin cu admiti cu e no ta facil”, asina 
Minister Bermudez a expresa diasabra mainta. 
Segun e mandatario, tin necesidad p’e departamen- 
tonan concerni relaciona cu otro mihor p’asina defini 
un maneho di labor efectivo. 

Ademas, e mandatario a papia tambe riba e aspecto di 
digitalisacion pa simplifica henter e proceso laboral. 

“Mi ta mira centenares di inscripcion na DPL. E 
cifranan aki poco poco ta bahando, pero nos mester 
por hiba un maneho mas efectivo y e datonan mester 
wordo acopla na otro”, asina Minister Bermudez a 
indica. 

Na mes momento e mandatario a splica cu el a bin 
ta constata cu tin incompatibilidad entre e capacidad 
di hende y hobennan desemplea y e exigencianan 
di varios vacatura cu tin actualmente riba mercado 
laboral. 

Specialmente den cierto ofishi, no tin suficiente so- 
licitud pa cubri e demanda cu tin actualmente den 
nos economia. 

E funcionnan aki cu ta paga sueldo minimo, no ta 
un incentivo p’e grupo desemplea drenta mercado 
laboral. Sinembargo Minister Bermudez ta considera 
cu e ta un prioridad p’e generacion hoben participa 
den e proceso laboral. 

Ademas, cu Departamento di Enseñansa hunto cu 
doñonan di trabou por haci un gran aporte n’e prob- 
lematica aki. 

Minister Angel Bermudez a indica cu despues di Expo 
Labor e ta sumamente importante p’e comision realisa 
un estudio ‘follow up’ y tambe un encuesta pa por 
midi e resultado y efectividad di e evento aki. 

Pues den e dianan benidero e trabounan lo continua 
pa yega na un mihor analisis di e aporte di Expo Labor 
2017 n’e situacion actual di nos mercado laboral y 
desempleo. 

Expo Labor 2017 ta un actividad organisa pa Minis- 
terio di Labor den cooperacion cu Departamento pa 
Progreso Laboral (DPL) y Departamento di Labor 
y Investigacion (DLI). 

Pa mas informacion tocante companianan cu tabata 
presente, tayer, charla y haya sa mas di Expo Labor, 
bishita e pagina di Facebook: Expo Labor Aruba. 

Ken ta Clayton Croes? 



MI tin e dicha di por a nace y lanta hunto 
cu mi famia den e bario di Piedra Plat. Un 
bario den cual sin duda algun tin hopi mo- 
mentonan memorabel pa conta di dje. Lolce 
cu mi por corda di mi infancia y hubentud, 
ta pasa dianan largo den naturalesa hun- 
gando cu primonan y muchanan di bario. 
Como hoben mi a pasa hopi di mi tempo 
como miembro y despues como lider den 
grupo scout Cascabel na Ayo y Grupo scout 
Casibari. Scouting a formami di mucha caba 
como un persona cu hopi disciplina, respet 
pa mi mes, e ser humano, rango, naturalesa, 


bestia y otro principio y balornan di scout. 
Esaki ta algo cu mi ta practica den mi bida 
diario, y awor politica a siña mi hopi con 
pa tuma decisionnan corecto y cu ta lagami 
drumi bon anochi. 

Mi ta bin for di e districto di Paradera, y a 
bay scol basico na Santa Cruz. Mi a bishita 
Colegio San Hose na unda mi a sa di cera 
hopi amistad cu a forma gran parti di mi bida 
y cu ainda mi por conta cu nan. Despues di 
a termina esaki cu exito mi a bay Colegio 
Arubano y a sigui mi VWO cu exito. 

Ora mi a gradua, manera hopi studiante, mi 
a scoge pa bay Hulanda y sigui cu mi estu- 
dio. Na Hulanda mi a termina mi Bachelor’s 
degree den Biomedical Science cu speciali- 
sacion den Microbiologiay Analyse. E ta un 
estudio cu ta practico y hopi hands-on. Algo 
cu semper a hala mi atencion. Un gran parti 
di mi formacion y disciplina profesional a 
bin di e diferente periodonan di practica na 
Hulanda. Incluyendo St. Elizabeth Ziek- 
enhuis, Erasmus Medisch Centrum, Avans 
Hogeschool y Philips High Tech Campus. 

Despues di a termina e estudio aki cu exito, 
mi kier a sigui studia den e ramo y desaroya 
mi conocemento academico den Biomedical 


Clayton Croes: 

Pakico mi persona a scoge pa partido AVP? 


UN gran parti di mi scogencia ta sigur e 
filosofia Cristian Democrata cu e partido 
ta hiba. 

E filosofia di inclusion y no discriminacion, 
basa rib’e principionan di libertad, igualdad, 
husticia social y respet p’e derechonan di e 
ser humano. E filosofia ald ta incorpora e 
bunita aspectonan liberal, conservativo y 
social y e AVP tin riba su mes como meta 
pa tene actividad pa haci investigacionnan 
cientifico cu ta guia e partido. AVP a sa di 
stimula e cooperacion entre pais, instanci- 
anan y gruponan na Aruba y den exterior, 
cu metanan similar pa un miho mundo pa 
nos tur. Cu e derechonan di tur ser humano 
na pecho, trahando por medio di plannan 
basa riba ciencia, dunando oportunidad na e 
hoben cu pensamentonan y perspectivanan 
nobo, AVP ta un partido inovativo. Y sin 
laga for tur e bon trabou cu nos tur por wak. 

Temanan cu mi lo enfoca riba nan durante 
campaña y cu mi kier pone enfasis riba nan 


como politico, ta temanan cu mi tin tur 
confiansa cu berdaderamente mi ta capaz 
na duna un aporte positivo. Pa mi persona e 
areanan di interes cu mi ta enfoca riba dje ta 
nos Saludo Publico, Medio Ambiente, Edu- 
cacion y Hoben. Mi puntonan cardinal pa 
duna aporte positivo rib’e diferente areanan 
di interes aki ta pa nos logra cu tur e mate- 
rialnan necesario pa funciona optimal como 
instancianan gubernamental y haci miho 
uzo di data pa sigui mehora maneho den 
cuido preventivo. Cuminsa cu un campaña 
intensivo di conscientisacion y separacion 
di desperdicio pa asina nos por garantisa cu 
generacionnan binidero tambe tin un Aruba 
bunita. Continua na mehora nos educacion 
cu digitalisacion den didactica como prio- 
ridad, dunando guia na docentenan pa por 
aplica e didactica adecuadamente y dunando 
mas atencion specialisa na tur studiante den 
forma individual y na nan nivel. 

Pa finalisa, mi lo kier duna e sosten necesario 


Science y a logra termina mi Masters den 
Sciencia cu specialisacion den Management, 
Policy analysis y Entrepreneurship. Despues 
di a logra esald, mi por orguyosamente carga 
e titulonan di ing. y drs. Clayton Croes. 

E interes pa e estudio aki a nace for di chikito 
caba. Tur organismo cu ta forma parti di nos 
mundo semper a interesa mi y ta unda mi 
tabata sa cu aki ami kier haci un diferencia 
y yuda hiba Aruba Padilanti, CUPERSPEC- 
TIVANOBO! 

Estudio: 

Master of Science (MSc), Biomedical Sci- 
ences 

Infectie Ziektes & MPE (Management, Po- 
licy Analysis and Entrepreneurship) 

Vrije Universiteit Amsterdam 

Bachelor of Applied Science (BASc), Bio- 
medical Sciences 
Diagnostiek & Analyse 
Avans Hogeschool Breda 

Profesion: 

Beleidsmedewerker DVG & Waarnemend 
Hoofd GKMB 

Lema: 

#CUPERSPECTIVANOBO 



na nos hoben, bogando pa un “J on g eren Lo- 
ket” unda cu tur pregunta, tocante estudio, 
financia, social y huridico lo por wordo dirigi 
y atendi confidencialmente. 

Como politico mi lo kier pone enfasis, cu 
pueblo ta pidi pa politica y campaña di nivel 
y pa nos representa pueblo dignamente. Cu 
e vision di #CUPERSPECTIVANOBO ami 
como candidato lo brinda e pueblo di Aruba 
e politica y campaña di nivel cu ta exigi. 

Xpresa 

bo mes 

E mente "pelitiek- 
verziekt" di SKOA 
ta un calidad malo 

Pa: Leslie Merkies 

TEMPO cu e ex-bankero (Director General di CMB 
na Arubay M&C na Corsou) sr. Lio (Paps) Capriles, 
den feliz memoria, a haci e expresion skerpi cu ta 
parce cu na Aruba tin hopi hende cu ta “politiek- 
verziekt”, hopi tabata esnan cu a tum’e masha na 
malo. Pero den e expresion ey lamentablemente 
tabata biba un berdad grandi. 

Aparentemente e custumber enfermizo aki, si nos por 
yame asina, ta biba den tur sector di nos comunidad, 
no obstante e puesto of funcion cu e persona ta posee 
of ocupa. 

Politiek verziekt ta ora cu den tur asunto cu mester 
wordo atende of discuti un hende cada bes mester 
hinca den su proceder su sentimento politica par- 
tidista negativo den e asunto pa simpelmente trata 
na daña cos of laga e asunto mustra malo, keriendo 
cu haciendo esey e razon lo ta na su banda. 

E loke cu Directiva di SKOA a caba di haci algun 
dia atras relaciona cu cupo pa studiantenan cu ta 
bishita un MAVO scol, es decir, keda sin informa 
na tempo y na un manera minucioso por escrito e 
Ministro concerni, tocante un supuesto problema 
(loke no tabata e caso) relaciona cu suficiente cupo 
pa studiantenan cu ta bishita MAVO scol, pero si ta 
bay den publicidad cu mitad berdad of informacion 
no completo, pa despues notifica e Ministro concerni 
di e asunto, ta un ehemplo clasico di un SKOA cu ta 
“politiek-verziekt”. 

A crea e impresion robes cu no tin MAVO scol mas 
pa studiantenan na Aruba, pa laga e oponentenan po- 
litico y nan satelitenan bobo sigui hunga nan weganan 
politico partidista sushi contra e Ministro concerni. 
SKOA tabata hopi bon na altura cu e supuesto prob- 
lema tabata un asunto di ubicacion (unda no tin of 
unda tin cupo relaciona cu na unda e studiante ta 
biba, sea na San Nicolas y becindario of Oranjestad 
y becindario)), cu ta un asunto cu den pasado semper 
a wordo soluciona facilmente. 

Pues, no tabata tin nodi di laga e mente “politiek ver- 
ziekt” di SKOA prevalece den e asunto en cuestion. 


Benny Sevinger: 



p ,/inger I J% 


DURANTE presentacion di Pro- 
grama di Partido ‘Padilanti: 2017- 
2021’ candidato #2 riba lista di Par- 
tido di Pueblo Arubano AVP Benny 
Sevinger tabata encarga pa presenta e 
vision y plan riba tereno di infrastruc- 
tura y integracion. 

E1 a subi escenario pa hiba palabra 
mey mey di un ovacion sumamente 
grandi cu ta consolida su gran acep- 
tacion y cariño den pueblo. 

Cu e mesun entusiasmo cu e ta ricibi 
di pueblo, Sevinger a inicia bisando 
cu AVP t’e unico partido cu por bisa 
di a cumpli cu tur loke el a priminti. 

“Na 2009, ora nos a drenta den Go- 
bierno, nos a haya un pais na werki. 
No tabatin placa pa nada, no tabatin 
placa ni p’e pober, ni p’e riconan. 
Sinembargo nos a lora manga di 
camisa y nos a bisa: ‘Nos ta bay drecha 
nos pais, nos ta bay drecha producto 
Aruba’,” Sevinger a bisa splicando con 
Gabinete Mike Eman a sinta dia aden 
y anochinan largo y a traha un plan 
di infrastrctura yama ‘Renoba Aruba’. 
Esey t’e plan cu a bin ta ehecutando 
den 8 aña. A dicidi cu no kier sola- 
mente hotel di 5 strea, pero kier bari- 
onan di 5 strea. 

“Mira awe Yuwana Morto, mira awe 
Bushiri, mira awe Madiki; mira Yara, 
mira awe Village, mira awe Montser- 
rat, tur e barionan aki ta 5 strea. Esey 


nos kier pa nos hendenan,” Sevinger 
a bisa na e sala yen. 

AVP tabata di opinion tambe cu no 
por ta posibel cu un centro di ciudad 
a bira simpelmente un choller house. 
Esey ta loke e Gobierno anterior a laga 
pa nos, un centro cu adictonan. 

“Nos tin curason pa nan, nos tin cu 
yuda nan, pero poniendo nan den 
centro di ciudad no t’e solucion. Nos a 
dicidi nos ta bay drecha nos centro di 
ciudad. Awe wak nos centro di ciudad, 
wak e tram cu bo ta core aden, wak e 
tiendanan nobo, 350 mata nobo, tur 
caminda den renobacion y apenas nos 
a cuminsa. 

Gobierno di AVP a drecha centro di 
ciudad na San Nicolas tambe. 

Otro cos cu AVP a hereda di e Go- 
bierno anterior tabata edificionan di 
Gobierno totalmente den ruina. A 
percura pa tur esey. Awe por mira cu 
tin edificio nobo di DIMAS, Corte 
di Husticia, Watertoren di Playa y di 
San Nicolas y varios otro pa menciona, 
incluyendo centenares di scolnan 
renoba. 

“Tambe Bestuurskantoor, e centro 
di nos pais unda ta wordo goberna, 
a wordo bandona. Awe nos tin un 
Bestuurskantoor cu un parti nobo y 
cu un Plaza Padu cu nos tur ta or- 
guyoso di dje.” Aplauso y mas aplauso 
a compaña Benny Sevinger durante 
su discurso. 

Participantenan a ricibi diferente tecnica for di Deloitte 


Tayer tocante Tecnicanan 
di Conversacion tabata 
interesante y practico 




RECIENTEMENTE AHATA a organisa un 
tayer di “Tecnica di Conversacion” interesante 
y practico. E tayer a bay over con un hefe di de- 
partamento of dunado di trabou por comunica cu 
su empleado, con pa duna feedback constructivo, 
con empleadonan ta reacciona ora cu bo bisa algo 
y con esaki ta demostra si e hefe di departamento 
ta uza of no e tecnicanan corecto pa comunica. 

E oradornan di e workshop tabata Esther Baaij 
Senior Manager Human Capital Consulting, 
Learning & Assessments na Deloitte y Vivian Mc 
Donald, Consultant Human Capital Consulting, 
Learning & Assessments na Deloitte. 

Vivian Mc Donald tabata un di e oradornan pa e 
training di Conversation Techniques, cual nan a 
duna e participantenan e hermentnan necesario 
pa ora cu nan tin un combersacion con pa por 
haci esaki y di e manera mas efectivo cu por aplica 
pa nan yega nan meta. E oradornan ta ricibi feed- 
back di e participantenan con pa duna un miho 
entrevista y con pa aplica esaki. 

A haci diferente rol play cu e participantenan 
p’asina nan por a aplica tur tecnica cu nan a ricibi. 

Chef D’cuisine di Hyatt Regency Aruba, Phile- 
mon Astrel a participa den e tayer di Tecnica di 
Conversacion y a haya cu esaki tabata uno bon. 
E workshop a bay over di comunicacion y ricibi 
feedback, cual participantenan a siña hopi di dje. 
“Mi mes ta hopi contento pa ora mi bay bek 
trabou, aunke cu mi tabata sa caba tocante e 
topico, awo mi tin mas tools cu mi por comparti 
cu e stafnan”, Philemon Astrel a expresa. 

Duna y ricibi feedback ta un tiki dificil ora di 
haci esald, pero siñando esaki tambe ta bon pa 
comparti cu otro. E training ald ta uno hopi bon 
y Philemon Astrel lo desea di sigui participa den 
tayernan asina aki. 

E training cu AHATA a ofrece over e tecnicanan 
di duna feedback y con pa comunica, ta algo im- 
portante pa crecemento di un persona, Executive 
chef di Hyatt Vincent Pellegrin a duna di conoce. 
Pa Vincent Pellegrin loke tabata importante ta 
e parti di scucha mas, pasobra ta importante pa 
tur hende scucha prome cu asumi cosnan. Esaki 
ta algo cu tur hende mester siña. 

E tipo di training aki AHATA mester sigui or- 
ganisa y pa haci management y empleadonan 
miho. 

AHATA lo ofrece un otro tayer cu asistencia di 
Deloitte durante e luna di october, e biaha aki to- 
cante MBTI durante e tayer aki e participantenan 
lo cera conoci cu nan mesun estilo di personali- 
dad, con pa uza esaki den comunicacion cu otro 
persona of con pa compronde un otro persona su 
reaccion riba un cos cu bo haci of bisa. 

BON DIA YEN Dl ALEGRIA 

Skirbi pa: Ruthy "Lady Ruth // Vrieswijk-Bergen 



“SWEET words and salty feelings, be 
welcome in my poem”, “Words of strength 
and wisdom, be welcome in my heart”, asina 
e poema na Ingles cu Lady Ruth lo bay 
recita diadomingo awor dia 27 di augustus 
2017 n’e bunita lugar Flor di Oriente, den 
cursason di Oranjestad, patras di e edificio 
di Corte, dilanti Kentucky Fried Chicken 
na playa, ta cuminsa. 

Cu respet pa nos bishitantenan cu ta papia 
Ingles, specialmente nos Poeta invita di 
exterior, e famoso y bunita Alysia Harris cu 
lo bay ta e High Lite Regalo Sorpresa di e 
anochi bunita aki. 

Lo tin “Stage Poets - Street Poets y Open 
Mic”. 

Wel, atardi caba lo tin dushi ambiente cu 
nos muchanan hoben cu lo presenta y com- 
parti nan talentonan poetico y artistico rib’e 
stage di Flor di Oriente. Ya pa 4’or e por- 
tanan ta habri y pa 5 ’or te 7’or e luz di amor 
lo ta riba nos muchanan, nos hobennan cu 
tambe ta gusta expresa nan mes libremente 
den nan palabranan poetico y pa 8’or bay 
rib’e adultonan ta na beurt pa expresa nan 
poemanan liber y yen di pasion! Ta bay ta 
un atardi, atardecer y anochi fabuloso cu 
Poesia, canto y musica pa inspira nos tur! 

“Basha Foundation”, e fundeshi di e ano- 
chinan literario aki, ta cumpli nan di 10 
aniversario y ta p’esey e anochi aki ta uno 
sumamente special y ta pidi un contribu- 
cion di unicamenrte un florin, si, Afls. 1,- pa 
persona, algo cu ta na alcanse di un y tur 


sigur, mirando cu tur tur e otro anochinan 
di Poesia den “Poetry Nights” di “Basha 
Foundation” no a cobra pa entrada. 

Unoca y Vibration PR company, ta algun di 
e motornan tras di Poetry Night y tur artis- 
tanan local ta duna nan presentacion gratis. 
Ta un anochi di intercambio di pensamento- 
y sintimentonan den palabranan bunita yen 
di emocion cu ta sali for di cada curason. 
Nos tin e. o. “Beach Lama, cu mayoria biaha 
ta fungi como e maestro di ceremonia pero 
e mes tambe ta un poeta artista cu hopi 
pasion den su arte. Nos tin Maria Silva, e 
curason di e” Poetry Nights” nan aki desde 
comienso 10 aña pasa, lcende ta gusta recita 
na e idioma Spaño, poemanan profundo cu 
ta laga bo “lananan rijs”. 

Ademas tin Wendy, Yakari, Luis, Henry, 
Munye, Reginald, Charles y hopi otro mas 
cu ta gusta habri nan bunita y humilde 
curason p’e publico por scucha y sinti nan 
poemanan drenta cu amor, pone bo pensa, 
of ponebo realisa of ponebo acepta y of 
ponebo sinti mescos cu nan, sea tristo, 
alegre, contento, etc. E guitarista y cantante 
Pearl tambe ta inspira tur rond di dje cu su 
canto y musica. Aruba tin hopi poeta artista 
y of musico cu ta participa fielmente y/of 
regularmente na e anochinan di poesia aki. 

Y ultimo temponan aki ta scoge un bunita 
lugar riba nos dushi isla pa expande e 
conocemento di un lugar mas y pa plama e 
inspiracion den tur skina di nos isla. E biaha 
aki cu nan prome 10 añanan di existencia a 



scoge pa keda pabao di brug, na e koffiehuis 
Flor di Oriente den curason di Oranjestad 
mes. Ta duna e anochinan un nomber, un 
tema, e biaha aki e ta “Poetry is an island” 
pero ta acepta tur poema pues un variacion 
unico y total bo ta tende e anochi aki. 
Mientras un por ta papiando di dolor of 
rabia, un otro ta papia of canta di amor y 
alegria, etc... hopi varia mes. Lady Ruth 
conoci tambe como e “Grandma Poet” di 
“Poetry Night” ta custumbra di bin cu su 
paraplu colorido pa acentua cu e bendi- 
cionnan cu ta baha for di riba tin cu plama 
y spat pa tur presente. Un toke special artis- 
tico di Lady Ruth ya pa basta tempo caba. 

Nos ta warda boso bin gosa cu nos diado- 
mingo awor dia 27 di augustus na koffiehuis 
Flor di Oriente cu “Poetry Night 10 years!” 
Bin tempran pa gosa di e expo di Atelier ‘89 
y di Rancho: Tempo pa Click 2017 Expo 
Bunitesa, prepara cu hopi amor y cariño!!! 
Un diadomingo unico y diferente! Y corda 
trese bo un florin los pa bay mas lihe y mas 
facil. 

Coopera cu arte, coopera cu nos anochinan 
di poesia cu ya ta cumpli 10 aña!!! 

Cel 


Cumana 76 
Oranj estad, Aruba 
Tel: 588-6699 
Fax: 588-6698 
593-0857/560-1403 



“ Cerca Dios so mi alma ta na pas, 
ta di dj’E mi salbacion ta bini.” 

Ps. 62:1 

Cu inmenso dolor na nos curazon pero conforme cu boluntad 
di Dios, nos ta anuncia fayecimento di nos mama, wela, 
bisawela, ruman, tanta stima: 


Mathilda 

Florentina 

Franciscus-Helder 

miho conoci como “Tichi”, 

“TanTichi”, “MamaTichi” 

*14-03-1935 - 116-08-2017 
Viuda di Benito Franciscus 

Na nomber di su: 

yiunan: Sita y William Alvares-Cano 

Humphrey Obispa 
Mariela Franciscus 
Mariay Carlos Mejia 
Marisol y Errién Croes 


Nieto(a)nan:lvan y Catherine Matos, Michella y Gilbert Croes, 
Michelenne y Dakie van Fennep, Juraine y 
Randy Blanco,Jeandre Obispa, Jazlaine y 
Alvin Feliciana, Jada Mejia, Jadon Mejia, 

Narién Croes, Fyon Croes, Celine Croes. 

Bisanieto(a)nan: Milaine, Ivangeline, Naikarine, 

Ragnieszka, Railien, Raymara, Zenon, 
t Zinnia, lan, Arden, Alysha 

Rumanan: Vdo. Gabriel Helderyfamia 

Vda. Isabel Constancia y famia 


Swa: 


Pedro Franciscus y famia na Hulanda 


Sobrino y sobrinanan cu a lanta cerca dje manera yiu: 

Aneke y Runy Vivas y famia 
Vda. Tieneke Werleman y famia 
Maria y Elgin Kock y famia 
Mario y Aydee Middendorp y famia 

Sobrino manera yiu: Eddy Constancia 

Tur su sobrino y sobrinanan cu e a stima y cu a stime 
Su bisiña amiga Norma Ras y tur su otro bon bisiñanan di 
Sividivi 

Mescos cu famia cerca di cas: Naice, Daphne, Telma, 
Nisha, Magda, Brenda, Edith, Mayra, Janeth 

Famia: Franciscus, Helder, Obispa, Alvarez-Cano, 

Mejia, Croes, Matos, Blanco, Van Fennep, Feliciana, 
Middendorp, Constancia, Peña, Feander, Thode, Kelly, 
Werleman, Kock, Vivas, Torres, Hirschfeld, Burleson, 
Davelaar, Van Cleef, Foopstok, Willems, Boekhoudt, 
Sainton, Tromp, Yarzagaray, Montaner, Garcia, John, 

Wolff, Flemming, Eleonora, Gonzales, Bareño, Figaroa, 
Wever, Farro, Zimmerman, Mulder, 

Conseption, Martina, Bouwman, Kelkboom, Frank, Zaray 
demas famia 

Ta invita tur amigo, bisiña y conoci pa asisti na e acto di 
entiero cu ta tuma lugar diaranson 23 augustus 2017 pa 
4’or di atardi saliendo for di Aurora Funeral Home pa 
Santana catolico den Caya Ernesto Petronia. 

Nos difunto stima lo reposa for di 2or di afardi na Aurora 
Funeral Home. 

Adres pa condolencia: Aurora Funeral Home diamars 22 
augusfus 2017 di 7’or pa 9’or di anochi. 

Nos kier pidi nos disculpa si nos por a lubida un of otro 
famia den nos tristeza. 

Enbes di flor of krans un donacion na Koningin Wilhelmina 
kankerfonds lo ta altamente aprecia. 


9» 





Cel 


Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


“Na Bo mi ta alsa mi alma, na Bo mi Dios y Señor”, 
Salmo: 25 

Cu hopi tristesa nos ta anuncia cu a bay 
laga nos den brasa di Señor: 



Alberto G. Dijkhoff 

Mihor conoci como “Betto” 

*17-11 -1940 - |20-08-2017 


Acto di entiero lo tuma lugar diahuebs 24 di augustus 
2017 for di 2’or pa 4’or di atardi na Aurora Funeral 
Home. Despues lo sali pa Santana Catolico na Noord. 

Adres pa condolencia: Aurora Funeral Home diaranzon 
23 di Augustus 2017 for di 7’or pa 9’or di anochi. 

Nos ta pidi nos disculpa cu nos no ta ricibi bishita di 
condolencia na cas. 

Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


GradidriMÉQ / Invjtashon 

Famia kier a gradici tur esnan cu di un of otro manera a 
demostra nan atencion durante fayecimento y entiero 
di nos difunto stima. 



Sr. Anthony Fabian Tromp 

Gradicimento ta bay especial na tur su famia, 
bisiña, amistad y conocirnan, nursenan di 
Hospital pa e pasenshi y cuido di nos ruman 
“Duchi” den su lucha fuerte. 

Un gradicimento di curazon na tur esnan di un forma of 
otro cu a juda y compaña nos den momentonan dificil. 

Alaves nos kier a invita pa 3 santo sacrificio di misa 
cual lo tuma lugar diamars 22 augustus, diahuebs 24 y 
disabra 26 augustus 2017 pa 7’or di anochi na misa 
Santa Filomena na Paradera. 

Cu Dios bendishona semper henter famia. 


m£ 


Cumana #44 

Tel: 586-4444 / 733-2906 


E: royalfuneralhome@hotmail.com / 593-0857 / 731-5847 

"Amor y fieldad ta topa, husticia y pas ta brasa otro: 
Fieldad ta brota for di tera y husticia ta baha for cielo, 
Husticia lo bai dilanti y pas lo sigui den su paso”, 

Conforme cu bolutad di Dios y gradecido 
na loke el a haci y nifica pa nos, 
nos ta participa fayecimento di: 



William C. A. M. Illes 

Mihor conoci como “Willy” 

*31 -01 -1960 -120-08-2017 

Ta invita pa acto di entiero cual 
lo tuma lugar diasabra 26 di augustus 2017 
na Misa Sta Anna na Noord di 2:00 pa 4:00 di atardi, 
despues saliendo pa Santana Catolico na Noord. 

Oportunidad pa condolencia: 

Royal Funeral Home diabierna 25 di augustus 2017 
di 7:00 pa 9:00 di anochi. 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Misa Qa Desçanso di Airna di 



Tommy Croes 

Nos ta invita di curason un y tur pa asisti sin falta. 

Diaranson 23 di augustus 2017 na 
misa Inmaculada Concepcion na 
Sta. Cruz pa 7’or di anochi. 


Tambe nos kier gradici Dr. Britt-Croes y 
Dr. Peterson cu su asistentenan durante e 
operacionnan. Tambe danki na e specialistanan y 
personal di ciudo Intensivo pa nan dedicacion 
sublime na nos “Tommy Croes” hopi stima. 

Nos kier gradici “Sin Excepcion” tur cu a duna 
Tommy atencion y stimacion durante 
su bida y na su despedida, 


■ra: 

f www.facebook.com/awemainta 

Delencion di un sospechoso relaciona 
cu 2 caso di ladronisia cu violencia 


WILLEMSTAD - Continuando cu un 
investigacion relacioná cu dos (2) caso di 
ladronisia cu violencia cu a keda cometi 
respectivamente dianan 29 di jiini 2017 y 6 
di juli 2017, Polis a detené un sospechoso. 
Diabiérné 18 di augiistus 2017 alrededor 


di 06.15 or di mainta, Polis cu autorisacion 
di Fiscal di Ministerio Publico a detené 
e sospechoso e hómber M.R.F. naci na 
Córsou di 52 aña di edad, relashoná cu 
e casonan ariba menshoná. 

Detencion a tuma lugar na su cas na Groot 


Sta. Martha. M.R.F. a menasá e victima, 
pa despues oblig’é bay lanta un montante 
basta grandi di placa na banco riba ámbos 
fecha. 

Dia 21 di juli 2017 e sospechoso a bay 
menasa e mesun victima cu morto. 

A presentá e sospechoso dilanti un Fiscal 
auxiliar kende a ordená su encarcelamento 
pendiente mas investigacion. E investiga- 
cion ta continuá. 


9 » 





Cumana 76 
Oranj estad, Aruba 
Tel: 588-6699 
Fax: 588-6698 
Cel : 593-0857/560-1403 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Nos ta anuncia fayecimento tragico di: 



Joél Johnathan Dirksz 

Mihor conoci como: “King Jay” 

*13-02-1993 - fl 9-08-2017 

Acto di despedida lo wordo anuncia despues. 



Cumana 76 
Oranj estad, Aruba 
Tel: 588-6699 
Fax: 588-6698 
Cel : 593-0857/560-1403 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Nos ta anuncia fayecimento di: 



Ligia Antonia 
de Windt-Luydens 


'RÑa/ 

Cumana #44 
E: royalfuneralhome@hotmail.com 


Tel: 586-4444 / 733-2906 
/ 593-0857 / 731-5847 


Cu honda pena pero conforme cu boluntad di 
Dios nos ta anuncia fayecimento di: 



Sr. Marco Francisco Tiel 

Tiel mihor conoci como “Mai Mudo” 

31 juli 1946 - 19 augustus 2017 
na e bunita edad di 71 aña 


Na nomber di su ruman : Carlos Tiel 
Cuña : Istela “Chichi” Tiel-Bislip 

Sobrino(a)nan : Emiterio y Elba Dubero y jiunan 
Robby Geerman 
Franklin Geerman y jiunan 
Elubert Tiel yjiunan 
Mirlenda Tiel yjiunan 
Oswald Rosaria 
Nelson y Mirella Tiel-Lopez y jiu 
Jacqueline y 

Oscar Britten-Tiel y jiunan 
Sheila Tiel y jiu 
Orlando y 

Irene Kock-Werleman y jiunan 
Sharon y Max Dirksz-Kock y jiu 
Shanon Wernet y jiunan 

Primo y Primanan, su bon bisiñanan, conocirnan y tur su 
companjenan di Cas di Cuido “Oasis”. 

Famianan: Tiel, Croes, Dubero, Geerman, 

Boekhoudt, Bislip, Rosaria, Kock, 
Wernet, Maduro, Willems, Thiel, 
Penja, Britten, Lopez, Wester, 
Wever,Eugenia y Werleman y 
demas famia. 

Acto di entiero ta tuma lugar diamars 22 di august 2017 
di 2’or pa 4’or di atardi na Royal Funeral Elome, despues 
saliendo pa Santana catolico na Sta. Cruz. 

Nos disculpa si den nos tristeza nos por a lubida un of 
otro famia. 


*17-01-1930 - 121-08-2017 

Ta invita pa acto di despedida cu lo tuma lugar 
diahuebs 24 di augustus 2017 na Aurora Funeral 
Home di 9’or pa 11 ’or di mainta, despues acto di 
cremacion lo tuma lugar den seno familiar. 



tcorft+J/lbko 


Tel: 583-1400 Fax: 583-1444 


Detencion di un sospechoso 
pa arma y droga 

WILLEMSTAD - Diasabra 19 di 
augustus 2017 alrededor di 00.20 or di 
madrugá, Team di Mantencion di Orden 
Publico durante patruya den e bario St. 
Jacob a controlá un grupo di hómber cu 
tabata para riba caya na altura di un cas 
den Kaya Falcon. A controlá e hómbernan 
aki riba posicion di arma y droga. 

Durante control Polis a haña y confiscá un 
tas di schouder cu den dje un saco chikito 
cu marihuana y tambe un chuchiu. 

En conexion cu esald Polis a detene e hóm- 
ber P.A.F.S. naci na Córsou di 27 aña di 
edad. A presentá e sospechoso aki dilanti 
di un Fiscal auxiliar, kende a ordena su en- 
carcelacion pa mas investigacion. 


ATENCION! 

PARTICIPACION 


AWEMAINTA ta acepta publicacion di 
comunicado di prensa (press release) acom- 
paña cu foto digital asumiendo cu e persona 
of e instancia cu a somete e comunicado di 
prensa pa publicacion tin derecho of auto- 
ridad pa publica of usa e material digital cu 
a ser somete pa publicacion. 

E presentacion di e comunicado di prensa 
pa publication den AWEMainta ta ensera 
cu e persona of instancia ta asegura cu e tin 
derecho of autoridad pa publica e material 
digital y cu e ta acepta sin ningun reserva 
pa indemnifica y proteha AWEMainta por 
completo contra di cuallder demanda of 
causa pa daño y prehuicio cu ta ser alega 
contra AWEMainta pa motibo di cualkier 
violacion di derecho di autor, cuallder otro 
derecho intelectual of otro derecho civil of 
contractual. 


Gerencia 

Kiwanis Club of Aruba a inaugura Traffic Park restaura na 

Rayo di Solo Kleuterschool 



CLUB OF ARUBA 


E muchanan rib’e prome dia di scol di e aña 
escolar nobo na Rayo di Solo Kleuterschool, 
a ricibi un grato sorpresa cu e inauguracion di 
e Traffic Parlc. Despues di pauze e maestran- 
an a guia e muchanan, pa conhuntamente 
nan canta y di un manera masha bunita, 
bisando ‘Danki na Kivvanis Club of Aruba’. 
Prome cu a haci e apertura oficial, a hiba 
palabra di parti Kiwanis Club of Aruba, e 
presidente Aurora Dijkhoff como tambe 
Jo-Anne Arends cu ta e ‘chair’ di Service & 
Community Projects. E cabesante di Rayo di 
Solo Kleuterschool, juffrouw Selia Ponson, 
cu hopi emocion a gradici Kiwanis Club of 
Aruba pa realisacion di e proyecto di restau- 
racion di e Traffic Park. 

Durante e temporada di vakantie escolar 
Kiwanis Club of Aruba a duna un ‘facelift’ 
na e ‘Traffic Park’ na Rayo di Solo Kleuter- 
school, cu desde aña 2004 e club ta haci e 
mantencion necesario. 

E ‘Traffic Park’ ta consisti di e mapanan di 
caya, pinta rib’e vloer y un arte na muraya 
cu ta representa e paisahe-, empresa- y em- 
blematiconan na San Nicolas. 

Cu e ‘Traffic Park’ e muchanan, na un mane- 
ra di wega, ta cuminsa siña for di chikito 
caba e reglanan basico di trafico y seguridad. 
Pero tambe na mesun momento, ta yuda nan 
reconoce e emblematico den nan vecindario. 

E muchanan cu cara hopi contento y yen di 
entusiasmo tabata spera e momento pa corta 
e cinta, pa asina nan por a bay disfruta di e 
Traffic Park. 

Manera cu e presidente di Kiwanis, con- 
huntamente cu e alumno Djaden unda dos 
otro alumno, Lucas y Thajezha tabata riba 
bicicleta pa core pa prome riba e Traffic Park. 
Despues di e apertura Kiwanis Club of Aruba 
a parti un treat pa e muchanan como tambe 
pa e maestranan, pa asina e celebracion ta 
completo. 

Kiwanis Club of Aruba ta gradici e coop- 
eracion ricibi di CITGO Aruba, RBC Royal 
Bank, Motor World Aruba, Wendy’s, Impex, 
Napa Auto Parts, Domino’s Pizza y Timothy 
Charles. 

Un danld grandi ta bay tambe na e 45 bol- 
untarionan cu ta pertenece tanto na Kiwanis 
Club of Aruba y SLP Clubs como tambe 
famia di e miembronan, cu a duna un man 
p’asina logra realisa ademas di e verfmento di 
e ‘Traffic Park’ haci tambe algun otro area di 
e scol, cu conhuntamente cu e club, a logra 
realisa e proyecto na Rayo di Solo Kleuter 
School na San Nicolas. 

Mireille Sint Jago di UPP: 

Tres solucion pa 
mehora educacion 


ARUBA ta un di e paisnan cu ta sobresali 
den e cantidad di mucha cu ta keda sinta. 
E average ta 5%, pues 1 pa cada 20 mucha 
den Caribe y Sud America, pero lamentable- 
mente na Aruba e no ta un excepcion ora 
mas cu mita di un ldas ta keda sinta. Nos di 
UPP kier pa tur mucha haya un miho mayan 
y kier brinda tur e oportunidad pa ta exitoso. 
Tambe nos ta reconoce cu e trabou di un 
maestro na Aruba ta hopi mas duro, pavia 
di e cantidad di mucha cu ta papia un otro 
idioma na cas cu e idioma di instruccion na 
scol. 

Esaki ta trece cu n’e cu un maestro mester 
splica e mesun materia varios biaha, cu e no 
ta haya tempo pa bay mas profundo rib’e 
materia pa esnan cu ta capta tur cos lihe, ni 
tempo pa yuda tur esnan cu tin problema 
cu e materia debidamente. 

Segun Mireille Sint Jago, falta di compro- 
ndemiento y ayudo, pero tambe falta di 
tareanan riba un nivel mas halto por causa 
problemanan di comportacion di muchanan 
den ldas. P’e motibonan aki, nos lder intro- 
duci tres solucion: 1) Scol Multi lingual, 
2) Klassenassistent PO y VO 3) Fondo di 
Desaroyo di Educacion. 

SCOL MULTILINGUAL 

E prome manera pa combati e problemanan 
aki, ta dor di ofrece mas cu un idioma di 
instruccion na scol. Esald por hasta wordo 
haci, sin cu mester cambia e idioma di in- 
struccion oficialmente, pero... e scol mester 
ta bon eldpa y facilita pa cu e Gobierno, 
p’asina directiva hunto cu e maestronan por 
eherce e tarea ald. UPP lo percura pa bin cu 
un MB, pa lanta diferente Grupo di Tarea 


na Directie Onderwijs, pa traha materialnan 
y pone nan disponibel online. 

E por encera traduccion y desaroyo di ma- 
teria y prueba. 

Ademas tin un proyecto cu ya caba a prueba 
su mes exitoso cu ta yama Proyecto Scol 
Multilingual: Caminda un mucha ta haya 
educacion den Papiamento prome, pero na 
e mesun momento ta haya e tres otro idi- 
omanan pareu den un forma di wega. 

TTO ta Twee Talig Onderwijs, ta ofrece 
cierto vak den un idioma stranhero: Ingles 
y Spaño. Studiantenan por scoge pa haya p. 
e. biologia, matematica, aardrijkskunde, etc. 
na Ingles, Sint Jago ta splica. 

KLASSENASSISTENT 

Na di dos lugar, nos tin cu enfrenta e prob- 
lema di falta di comprondemiento dor di 
duna un mucha mas guia. Esaki por sosede 
dor di laga un ldassenassitent guia gruponan 
chikito di mucha cu ta ripiti cierto tareanan 
riba computer. 

Un ldassenassitent tambe por coregi e tar- 
eanan, p’asina e maestro por tin mas tempo 
pa duna splicacion y tambe guia e muchanan 
cu ta compronde y caba cu e materia hopi 
lihe y mester di materianan adicional riba 
un nivel mas halto. Esaki lo bin riba nivel 
di SPO, PO, VO y EPI p’asina subi e canti- 
dad di studiante cu ta gradua, Sint Jago ta 
mustra. 

EKIPA TUR SCOL IGUAL 

Pa ‘level up’ nos educacion, trece riba un 
nivel mas halto, un Gobierno mester ta mes 
motiva cu e maestronan y muchanan. Si un 
Gobierno no ta motiva pa facilita tur scol, 



nos no por cumpli cu e sostainable Goals 
di United Nations, nos no por yega na un 
educacion di calidad. 

P’e e motibo ey partido UPP lo percura pa 
lanta un ‘Fondo di Desaroyo di Educacion’ 
cu no ta mara na ningun Gobierno cu ta 
sinta. Tur placa eyden lo ta aloca pa Ense- 
ñansa y no por wordo uza pa algo otro. Asina 
nos por logra cumpli cu e reglanan di United 
Nations, di cual e Meta Sostenibel numero 
cuater ta: “Educacion di Calidad”. Si tur 
scol wordo facilita cu e materianan cu un 
scol mester den ciglo 21, e resultadonan di 
Enseñansa na Aruba lo subi, ora e cantidad 
di mucha cu ta keda sinta of ta zak pa nan 
examen lo baha drasticamente. 

A lo largo, nos lo wak cu varios problema 
social y problemanan di salud lo baha. No 
laga e dicho di Nelson Mandela, “Educacion 
ta e miho arma pa cambia mundo”, keda un 
dicho so. 

Ban traha pa logra un miho mayan pa tur, 
Sint Jago ta termina bisando. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Lider di AVP, Mike Emcin: 

For di 2009 ta hibando Aruba den direccion di 
stabilidad y awe atrobe nos ta bisa 'Padilanti" 



NA e presentacion di Programa 
di Partido di AVP “Padilanti: 
2017-2021” lider di partido 
Mike Eman a pone enfasis rib’e 
mensahe cu pueblo di Aruba 
hunto cu AVP a haci un avance 
grandi pa loke ta trata progreso 
di e pais, y cu awo ta na un mo- 
mento importante pa scoge si ta 
bay bek atras of ta bay padilanti 
den e desaroyo positivo. 

Eman a inicia su discurso tu- 
mando inspiracion for di e video 
collage cu a precede su introduc- 
cion riba scenario e anochi aki. 
“E visionnan di aña 2009 na 
momento cu dilanti di Cas di 
Partido nos a bini hunto y cel- 
ebra e victoria historico di par- 
tido AVP cu 12 asiento, tabata 
un anochi cu nos curason tabata 
yen di speransa, nos alma tabata 
brota cu speransa pasobra nos 
tabata sinti un responsabilidad 
cu nos no tin cu bay rescata nos 
partido, nos tin cu bay rescata 
nos pais y e futuro di e siguiente 
generacion”, Eman a bisa. 


Segun e lider a dirigi na e pu- 
blico den Renaissance Conven- 
tion Center, e momento ey na 
2009 no tabata sa con grandi e 
trabou tabata, “pero awenochi 
para akinan, nos curason ta 
brota atrobe cu speransa pero e 
bes aki cu un speransa cu certesa 
cu nos a demostra cu nos a haci 
e trabou pa por a rescata e pais 
aki, pa por a renoba e pais aki, 
pa por a renoba e barionan di 
nos pais.” 

Aruba a mira momentonan hopi 
dificil prome cu AVP a asumi e 
responsabilidad. 

Hopi a pensa cu Aruba lo no por 
sali for di e abismo cu a haya 
e pais aden; ora un pais pasa 
den momentonan caminda bo 
economia ta cay cu 15%, bo 
turismo cu ta bo pilar principal 
ta cay cu 20%, cu un aerolinea 
asina importante manera KLM 
ta bandona bo isla y cu un cru- 
cero asina importante manera 
Carnival Cruises dicidi di no bin 
bo isla mas. 

Adicionalmente, manera Eman 


a splica, e Aruba di e tempo 
ey tabatin barionan den dete- 
rioro, scolnan den deterioro 
y fondonan di pensioen den 
bancarota. Fondonan asina es- 
encial manera e fondo di cuido 
medico cu tabata den un posi- 
cion asina instabil y di incerti- 
tud, cu no por garantisa e seguro 
di esnan enfermo, mientras cu 
nos pension di behes tabata den 
un situacion sumamente critico. 
Pa loke ta trata relacionnan ex- 
terior, Aruba den Reino ya caba 
no tabata wordo respetayAruba 
den mundo tabata wordo mira 


como un pais cu potencial, pero 
cu a perde su rumbo. 

Pa Eman, tur esaki a cambia for 
di momento cu AVP y pueblo a 
bini hunto na aña 2009. 

“Nos a marcha, nos a lucha, nos 
a bataya y Aruba a celebra cu 
Aruba a haya atrobe e timon di 
e pais aki den e direccion pa cer- 
titud, pa garantia y pa stabilidad 
y awe nos ta celebra cu Aruba ta 
bek, Aruba t’ey atrobe y awe nos 
ta bisa Aruba Padilanti, Padilanti 
cu AVP, Padilanti cu e plan di 
AVP”, asina lider di Partido di 
Pueblo Arubano a expresa. 


Eric Alvin Conrad Ras (CURPA): 

Ta tempo di accion 


ARUBA ta pasando dificil y 
ainda tin hende ta pretende cu 
no t’asina. Nos no por sigi tapa 
solo cu un dede bisa cu cos ta 
bon. Cu tanto atraco asina cu 
arma di candela nos no por sigi 
cera wowo y bisa cu Aruba ta 
bon. Nos no por sigi gaba cu 
casonan soluciona, mientras 
tin personanan tin cu biba cu 
trauma y sin ayudo profesional, 
segun Eric Ras. 

Den mi 35 aña den e Cuerpo 
Policial nunca mi a mira asina 
hopi arma di candela y atraco 
como e ultimo aña nan aki. Nos 


mester por para lceto y reflexiona 
ldco no ta bayende bon y kico 
mester wordo haci pa por trese 
cambio den e situacion cu nos ta 
bibando actualmente na Aruba. 
E scarsedad di Polis ta bin dor 
cu na aña 2006,2014 y 2015 no 
tabatin opleiding pa Polis. 

Un opleiding cu ta dura 4 aña, 
mientras cu antes e tabata 14 
luna, Ras ta splica. 

Tambe tin mas cu 60 Polis a 
baha cu pensioen y otronan cu 
cu a sali for di e Cuerpo Policial. 
Tur e departamentonan ta conta 
cu scarsedad di Polis. Y un Aruba 


cu ta conta cu 120.000 habi- 
tante. Gobierno nan no tabatin 
y no tin un vision di e realidad 
y a dicidi di economisa rib’e se- 
gurdad di nos pueblo y esaki ta 
di lamenta. E parti preventivo no 
ta funcionando y nos ta hibando 
awa lama. 

Mi no ta spera cu Gobierno tin 
pensa di manda busca Polis for 
di e otro paisnan den reino. 
Antes e cos aki den pasado no a 
duna resultado pero al contrario 
el a trese un demotivacion grandi 
den e Cuerpo Policial, Ras ta 
mustra. 

Gobiemo por laga traha un buni- 
ta plan di locual cu Gobierno a 
haci p’e Cuerpo Policial pero 
e no ta reflehando e resultado 
den e maneho diario. Awor aki 
tin e necesidad di un plan di se- 


guridad nacional y un accion di 
inmediato. No tin tempo mas pa 
sigi pronk cu cosnan di pasado 
ldco bo a haci y kico bo a laga di 
haci sino habri wowonan hancho 
pa e realidad actual. 

E realidad ta cu tin hopi arma 
di candela riba caya y tambe 
hopi atraco y ladronicia, Ras ta 
remarca. 

Gobierno no por sigi hunga cu 
e seguridad di nos pueblo y e 
seguridad di tur hende cu ta 
cay bao di e departamento di 
husticia. Esaki ta conta pa Polis, 
personal di KIA y otronan. 
Partido Curp@ tin su plan cla pa 
drenta den accion y cu sosten di 
pueblo lo bin cambio cu e pueblo 
di Aruba anhela, Ras ta termina 
bisando. 

E1 a bisa tambe cu si tin bario na unda e proyec- 
tonan aki no a yega ainda, el a sigura cu esaki lo 
t’e caso, pasobra e lo sigui traha pa tur bario di 
Aruba bay padilanti. 

Ta trata di proyectonan di iluminacion, camin- 
danan asfalta, verkeersplateau, mehoracion di 
canchanan deportivo. 

“Esaki por sigui cu boso apoyo dia 22 di septem- 
ber pa sigui duna nos hendenan un mihor calidad 
di bida. Lo mi no descansa te ora cu felicidad yega 
den cada hogar y cerca cada ciudadano di e pais 
aki. Ban sigura e continuacion, cu e mehoracion 
di calidad aki yega na boso cas tambe.” 


DIASABRA lider di AVP, Mike Eman tabata 
bek den Ayo pa un otro bishita di campaña re- 
laciona cu eleccion parlamentario 2017 riba 22 
di september awor. 

“Mike a priminti y a cumpli”; “E1 a traha pa 
Aruba y no pa su saco y bo ta mira e trabou aki 
tur caminda”; “Nos ta contento cu e caminda 
nobo pa Ayo”; “Minpres ta haci hopi pa Aruba 
bira mas green y mi ta lcere cu e mester di mas 
tempo pa haci mas pa Aruba”, tabata algun di e 
tantisimo expresionnan cu por a wordo scucha di 
habitantenan cu a wordo bishita diasabra ultimo. 


Mike Eman a bishita Ayo un biaha mas despues 
cu Gobierno cu e ta guia a asfalta un caminda 
cu tabata di santo pa mas di 60 aña. 

E ciudadanonan di Ayo tabata anhela p’e ca- 
minda aki bira di asfalt. “Awe esaki a bira un 
realidad mescos cu e cayanan scur cu a ilumina.” 
E lider a pasa bishita tur e casnan cu ta keda riba 
e caminda aki, cu tambe ta uno hopi uza dor di 
turistanan, “y den cada cas nan a bisami cu nan 
ta sumamente contento, alivia, cu e añanan y 
amargura di stof ta pertenece na pasado. Nan ta 
contento cu un promesa haci a wordo cumpli,” 
Eman a bisa. 


Bario di Ayo agradecido 
na Milce Eman 

Con pa hisa productividad y baha AO na trabou 



AWENDIA hopi empresario y hefenan 
di trabou ta experiencia problema cu em- 
pleadonan cu no ta productive, cu con- 
stantemente ta meld AO, y cu no ta duna e 
miho di nan mes pa yuda e organisacion of 
empresa bira un exito. 

E mentalidad ta uno di “pakico ami mester 
traha duro y cansa mi mes pa haci otro 
hende rico?” of “mi ta wordo paga toch fin 
di luna, dus pakico mi lo worry sloof mi 
mes uit?” 

Esald ta un problema cu en berdad tin varios 
manager y department heads den un dilema 
diariamente. 

E solucion na e polemica aki lo ta sinta den 
un factor inespera: “Happiness”. Den un 
encuesta haci rond di mundo di JLL entre 
7000 empleado di diferente ramo, e mayoria 
ta indica cu nan ta haya falta di felicidad na 
trabou. Felicidad, alegria, of happiness, esey 
no ta responsabilidad di e manager, owner 
of department head toch? 

E berdad ta cu nos ta pasa gran parti di nos 
dia trahando, un average di 90,000 ora mas 
o menos. 


Segun Harvard Business Review, hende cu 
ta happy ta mas productivo, mas creative 
na trabou y ta mas engaged cu nan trabou. 
Nan tin un sinti di purpose, cu ta crea un 
efecto di bay trabou mas happy, menos AO, 
y nan ta traha mas sabi. 

Siencia ta siña cu ora un persona tin emo- 
cion hopi fuerte (sea ta positivo of nega- 
tivo) esaki ta haci un diferencia den nan 
performance na trabou. Es decir, cu si un 
persona no ta sinti’el e balora na trabou, of 
e no por soporta su manager of hefe, e no ta 
bay por ehecuta su trabou mesun bon cu si 
e ta emocionalmente balancea. Demasiado 
happiness tampoco no ta bon, pensa riba or 
abo ta enamora y henter dia bo hormonas 
ta strobabo di pensa of focus. 

Con tur esaki por wordo uza como lider na 
trabou, den un organisacion of como hefe di 
un departamento? E rol di un lider ta pa in- 
spira su hendenan, engage nan, motiva nan 
y crea un ambiente caminda hende ta sinti 
nan mes balora, ta consciente di nan aporte 
na e organisacion y mantene un nivel di 
productividad cu ta beneficia e organisacion. 

Mundialmente tin un fenomeno cu ta haci- 


endo un impacto den organisacionan y con 
nan por taclde cu e issues ki. 

E Chief Happiness Officer su rol ta pa crea 
engagement, pa percura pa e ambiente 
laboral ta uno caminda empleadonan di 
cualkier nivel di e organisacion ta sinti joy, 
purpose y asina traha mas sabi, mas miho, 
y claro mas contento. Companian rond di 
mundo manera IKEA, Johnson & Johnson, 
Cartier, BMW, Google, Zappos y varios otro 
mas tin un CHO on staff pa yuda crea un 
cultura di trabow positivo. 

Pa prome biaha aki na Aruba ta bay tuma 
lugar un workshop di un Chief Happiness 
Officer, bou guia di CHO Arnaud Collery. 

Pa ken e workshop ald ta? E workshop aki ta 
ideal pa managers, HR executives, hoteliers, 
bankers, department heads y .... cu mester 
deal directamente cu empleado y nan per- 
formance na trabou. 

E workshop lo ofrese tools na e ehecutivonan 
y sinjana cu nan por aplica y implementa e 
sciencia di happiness den nan organisacion 
pa por hisa productividad, duna e empleado 
alegria y orguyo den su trabow, y asina baha 
AO. 

Paseo Herencia a desvela buslo 
di sr. James Edgar Connor 




RIBA diabierna, 18 di augustus Management di 
Paseo Herencia conhuntamente cu Famia Connor a 
homenegia mr. James Edgar Connor durante un ano- 
chi masha anemo. Edgar Connor a nace na aña 1939. 

Na aña nan 1950, na un edad hopi hoben Edgar a 
immigra for di Trinidad pa Aruba y asina introduci 
steelpan music na nos isla. Edgar tabata traha steel- 
pan for di bari di azeta, e tabata stem nan, toca nan 
y duna les di steelpan. 

Dor di Edgar su dedicacion y pasion pa musica di 
steelpan el a haya e nomber di cariño “Panman” y 
asina el a lanta e grupo cu existi te dia di awe gunto 
cu famia Connor cual ta Aruba Invaders Steel Or- 
chestra. 10 aña pasa Paseo Herencia a dedica nan 
Amphitheater na Edgar Connor. 

Awor despues di 10 aña a pone busto na honor di sr. 
Edgar Connor. Den pasado Paseo Herencia a pone 
busto di politico nan cu e influencia Aruba su historia 
y cultura cual ta sr. Henny Eman, sr. Betico Croes y 
sr. Juancho Irausquin y nos “Mama di Cultura” sra. 
Bernadina Growell. 

E persona cu a traha e busto nan den pasado incluy- 
endo esun di sr. Edgar Connor ta e talentoso sra. 
Maritza Erasmus. 

Durante e evento Ruben Garcia hunto cu Paula 
Engelen a entretene tur invitado nan. 

Tabatin diferente show y a conta e historia di sr. 
Edgar. Ruben a invita publico pa pasa na e busto 
p’asina desvela esald hunto. Un invitado muy espe- 
cial tabata nos “Tata di Cultura” Padu del Caribe cu 
tambe tabat’ey presente pa gosa di e anochi. 

Paseo Herencia ta un mall cu semper kier educa 
turista y local di e historia di Aruba. Pa nan e ta un 
honor di por a revela e busto di sr. James Edgar Con- 
nor y ta invita pueblo completo pa pasa wak e busto 
cu ta situa na e muraya di e Amphitheater net na e 
trapi pa subi pa bay The Cinemas. 

A saca ganadornan di exitoso 
competencia di arte 

"Cover your World" di SETAR 




E proyecto di SETAR “Cover your World” a haya 
hopi bon acogida y un total di 85 hoben a participa. 

Diabierna ultimo a saca e ganadornan cual a resulta 
den categoria di 6 pa 12 aña: 

Dijendrick Erasmus (6 aña); 

Nathan Robert (10 aña); 

Genesis Omaar (10 aña). 



Den categoria di 12 pa 18 aña a gana: 

Ainhoa Quant (14 aña); 

Julien Vasquez (14 aña); 

Rinen Weller (17 aña). 

Un danki special ta bay p’e huradonan cu tabata sr. 
Elvis Lopez y sr. King Lie Kwie. 

Danki tambe pa tur e hobennan cu a participa cu 
a haci e “Expo Cover My World” uno di hopi bon 
calidad. Tur e obranan ta bunita y SETAR a ricibi 
invitacion pa expone e obranan den 2 diferente ex- 
posicion di arte y photografia. 

Un biaha masha pabien na tur e ganadornan. Rib’e 
foto por mira momento cu a saca e ganadornan hunto 
cu algun di e artistanan hoben cu a participa, King 
Lie Kwie, Elvis Lopez, Arthur Ruiz y Roxana Ras. 

Departamento di 

Salud Publico ta sigui cu nan trabou 

Tur instcmcia na Aruba 
cu ta duna cuido medico 
ta keda registra 


Dr. Maritza Ordoñez, consehero di DVG 


Sanguranan a cambia 
nan estilo di bida 


OVG b 


3VG 



NA januari 2017 Ley di Calidad di Cuido a bin na vigor y e 
ley aki ta encera cu tur instancia cu ta duna cuido medico na 
Aruba mester ta registra. Esaki pa por garantisa cuido medico 
y servicio medico di calidad. 

Departamento di Salud Publico (DVG) ta tumando contacto 
cu diferente instancia cu ta duna cuido pa recorda nan pa 
registra. E prome fase tabata encera un e-mail conteniendo un 
formulario di registracion. E instancianan mester yena e for- 
mulario aki y manda esaki bek pa DVG na registratie@despa. 
gov.aw . Hunto cu e formulario e instancianan mester manda 
un identificacion valido y e formulario di Camara di Comercio. 

E reaccionnan cu DVG a haya tabata bon, pero falta basta 
instancia cu mester registra ainda. Personanan individual cu ta 
duna cuido tambe mester tuma contacto cu DVG p’asina por 
yena e formulario di registracion. E instancianan cu ta duna 
cuido ta hospital, ImSan, dokternan di cas, specialistanan, 
tandartsenpraktijk, boticanan, etc. 

Den e siguiente dianan DVG lo manda un e-mail atrobe na 
esunnan cu no a reacciona e prome biaha riba DVG su yamada. 
Instancianan cu no haya un e-mail den nan inbox, ta conseha 
nan pa check den nan spam mailbox. Si como instancia bo no 
a ricibi ningun e-mail, DVG ta conseha bo pa tuma contacto 
cu Departamento di Salud Publico na registratie@despa.gov. 
aw of via telefon 522-4200. 


ARUBA ta un isla cu semper durante temporada di yobida ta 
keda confronta cu malesanan cu ta wordo transmiti pa e sangura 
Aedes aegypti. Pa evita e situacion aki, e poblacion mester coopera 
pa asina yuda preveni y elimina criadero di sangura 
“Departamento di Salud Publico (DVG) ta traha duro riba e parti 
aki di prevencion”, dr. Maritza Ordoñez, Consehero Medico di 
DVG ta splica. 

Dr. Ordoñez a agrega cu si bo tin taira den bo cura elimin’e, mescos 
cu cierto mata, manera Bromelia, palma cu por retene awa caminda 
sangura por pone webo. 

E sangura Aedes aegypti por transmiti tres sorto di enfermedad: 
Dengue, Chikungunya y Zilca. Na Aruba 80% di e poblacion a yega 
di haya Dengue caba. 

“Dengue ta un enfermedad cu por ta mortal. Si den pasado bo a 
haya Dengue caba y bo bolbe keda infecta bo por haya dengue 
hemoragico cu por ta fatal. Den caso di Zika, esaki por trece com- 
plicacion den desaroyo di e celebro di un baby”, el a bisa. 

Esaki ta e motibonan paldco ta importante pa hunto como comu- 
nidad nos ta alerto y tuma nos responsabilidad y percura pa rond 
di nos cas ta liber di criadero di sangura. 

Dos biaha pa siman, sali, cana rond di bo cas y tira un bista pri- 
mordialmente ora poco awa a yobe. Controla tambe paden di bo 
cas pa criadero y pa sangura cu por ta scondi den scuridad manera 
bou cama, den cashi of den garashi unda cu tin hopi articulo warda. 
Si acaso bo ta ripara cu tin hopi sangura den bo bisindario y bo 
no sa e origen, yama Gele Koorts Muskieten Bestrijding (GKMB) 
y nan lo duna un man y haci investigacion si mester pa haya sa e 
origen di e problema. 



Instancianan cu no a probecha di e oportunidad pa registra ta 
core riesgo di lceda confronta cu un sancion si Inspeccion di 
Salud yega na bo instancia cu no ta registra. 

Pa mas informacion por tuma contacto cu Departamento di 
Salud Publico na 522-4200 of sigui nos via Facebook riba 
Directie Volksgezondheid Aruba. 


Ultimo tempo e sanguranan tambe a cambia nan estilo di bida. 
Awo nan no ta biba den awa limpi so, pero tambe den awa sushi. 
Nan ta pica bo den dia y anochi. 

“Awo henter dia nan ta busca pa pica. Nos tin cu bira mas alerto y 
creativo ora nos ta busca criadero, tanto pafo como paden di cas. 
Prevencion ta keda e miho solucion pa evita Dengue, Chikungunya 
y Zika”, dr. Maritza a expresa. 

Despues di a ricibi oportunidad pa bay congreso na Azerbaijan 

Davyck Franken contento di a 
representa Scouting Aruba den exterior 



DAVYCIC Franken ta den e grupo di 
scouting Casibari Jan Lobbrecht y a haya e 
oportunidad pa representa Aruba na Azer- 
baijan. Scouting Aruba a pidi pa 2 hoben 
lider activo den scouting pa representa 
Aruba den e World Scouth Youth forum 
Azerbaijan 2017. 

Mitchell Croes y Davyck Franken ta studia 
na Hulanda y nan a ricibi e oportunidad pa 
participa den e seminario. 

Esaki ta prome biaha cu Scouting Aruba a 
ricibi e oportunidad pa duna nan voto den 
e conferencia mundial ald. E conferencia ald 
a tuma luga na e capital di Azerbaijan, esta 
Baku. Davyck Franken y Mitchell Croes 
a gradici Scouting Aruba p’e oportunidad 
grandi aki y p’e experiencia cu nan a pasa 
durante e conferencia grandi aki. 

Lider di Unidad di Verkenners di Grupo 
Scout Casibari Jan Lobbrecht, Brian Daké, 
tabata sumamente contento cu e hoben 
Davyck Franken a ricibi e oportunidad aki 
pa bay representa Scouting Aruba na Azer- 
baijan. 

Davyck Franken ta un hoben cu ta assistent 
di Brian Dalcé, kende ta recorda cu e hoben 
tabata un verkenner, despues a bira un ex- 
plorer y a crece bira un lider. Grupo Scout 
Casibari Jan Lobbrecht ta hopi contento cu 
e hoben a haya e oportunidad di representa 
Aruba. 

E experiencia aki semper lo keda cu Davyck 
Franken y Brian Dalcé ta kere cu ta bon p’e 
hobennan bay exterior, p’asina conoce otro 
pensamento y cultura di scouting mundial. 
Ta spera cu e hoben por sigui cu e mesun 
entusiasmo, pasobra por mira su contribu- 
cion positivo den su grupo y Scouting Aruba. 
Tambe ta spera cu mas hoben por haya e 
chens di representa Scouting den exterior. 

Minister Schwengle tabata sumamente or- 
guyoso cu Aruba tambe a haya e espacio pa 
por a vocifera nan punto di bista. A felicita 
Davyck Franken, su famia y tur esunnan cu a 
sostene den e logro aki . Minister Schwengle 
ta spera cu e hoben por ta un ehempel pa 
duna un aporte den e mundo di scouting di 
Aruba, pa cu esaki crece un tiki mas. 

Aparte di deporte y educacion, scouting ta 
duna un persona hopi disciplina. Tambe 
scouting ta duna bo e formacion y ta guia 
bo pa ta un miho ciudadano den futuro. Ta 
spera cu esaki ta un empuhe p’e mundo di 
scouting Aruba por sigui crece. 

AVP cu hopi animo den Savaneta 



V 


DESPUES di bishita na Ayo, lider di AVP hunto 
cu su colega Benny Sevinger tabata den Savaneta den 
oranan di atardi pa anochi, hunto cu Youth Brigade, 
simpatisante y campañadornan. 

E atardi a cuminsa cu pegamento di sticker na banda 
di e caminda grandi di Savaneta, unda cu basta chauf- 
feur a para pa haya sticker, pero tambe combersa un 
rato cu e lider berde pa gradici’e p’e bon trabou y 
encurash’e pa sigui. 

Team di AVP tabata activo den hopi area di Savaneta, 
cu candidatonan di San Nicolas y esnan di Savaneta, 
pero tambe lider di AVP y Sevinger, kendenan despu- 
es di e accion di pega sticker a bishita habitantenan 
di Yaraweg, unda a keda demostra e cariño special 
cu e grandinan tin pa lider di AVP. 

E1 a wordo ricibi cu brasa y sunchi, y na su turno el 
a haci entrega di e corant cu ta describi e trabou den 
Gobernacion a realisa y t-shirt cu e lider a saca p’e 
campaña di e aña’ki. 


Sue-Ann Ras di MEP: 

Papiamento, e 
idioma cu ta uni y 
identifica Aruba 



FOR di chikito bo idioma materno ta esun 
cu bo ta papia y scucha. Importancia di 
un idioma materno ta hopi mas, cu nos ta 
imagina: ora bo alma ta tristo of feliz, bo ta 
uz’e, pa expresa bo mes cu bo famia/amis- 
tad/colega of trahado social, ora di resolve 
un problema, bo ta pensa den dje pa bin 
cu solucion of idea. No tin duda cu idioma 
materno ta e tesoro di mas balioso cu cada 
ser humano tin y partido MEP ta kere den 
esaki tambe, segun Sue-Ann Ras. 

Na Aruba tin un total di 68.3% di e comu- 
nidad di Aruba, cu ta representa 69.354 
hende cu tin Papiamento como nan lenga 
materno. Y for di 2003 Papiamento ta e 
lenga nacional di Aruba y tambe nos idioma 
oficial, banda di e idioma Hulandes. Esald 


kiermen cu ambos idioma tin mesun valor, 
Ras ta splica. 

Awendia nos tur ta testigo di e aspecto di 
globalisacion, cu ta e movecion di hende 
di un pais pa otro pais. Nos pais Aruba ta 
conoci pa su historia di migracion y esey tin 
influencia riba idioma nacional di cualkier 
pais, incluso Aruba. 

P’esey ta importante pa nos tur compronde 
cu por tin critica, ora cu uza palabra Spaño, 
Hulandes y Ingles den uzo di Papiamento. 
Pero si no tin un maneho di idioma adecua, 
manera ta e situacion actual, migracion ta 
pone cu e papiadonan di Papiamento ta 
discrimina e migrante, dor cu nan no por 
papia Papiamento. 

Mi ta convenci cu loke ta ideal ta, p’e mi- 
grante y e papiado di Papiamento, ta pa uni, 
balora y respeta e idioma nacional di e pais, 
specialmente cu idioma ta e base di cultura 
di un nacion, Ras ta mustra. 

Papiamento na scol 

Pa hopi aña caba, Papiamento ta e idioma di 
instruccion den enseñansa special y mester 
bisa cu esaki ta hopi exitoso. 

Algun aña atras a implementa 2 scol basico 
Multilingual; Colegio San Hose y Colegio 
Conrado Coronel, cu ta uza Papiamento pa 
siña e otro idiomanan. 

Den e Scol Multilingual e alumnonan ta 
siña lesa prome na Papiamento y despues ta 
transferi su abilidad di lesa pa e palabranan 
cu e conoce caba na Hulandes (desde mita di 
ldas 2), Ingles (desde ldas 4) y Spaño (desde 
ldas 5), segun Ras. 


Segun e ultimo investigacion di evaluacion, 
e alumnonan aki tin un dominio di idioma 
significativamente y nan actitud emocional 
y social ta uno sumamente exitoso. Nan ta 
refleha ser humano cu hopi auto estima y 
conocemento den diferente aspecto. 
Papiamento tambe a drenta den scol se- 
cundario como materia na EPB, MAVO y 
HAVO y den scol intermedio (EPI). 
Papiamento ta den e scolnan academico 
como materia, p. e. IPA y Universidad di 
Aruba, ya cu ta mira y sinti e importancia 
pa educa nos hendenan den nan idioma 
materno riba nivel academico, Ras ta splica. 

E importancia y balor cu nos mester duna 
nos idioma Papiamento y kere den dje, no 
ta algo cu no ta comproba cientificamente. 
Incluso UNESCO ta boga y tin como meta, 
pa tur mucha rond mundo, haya nan edu- 
cacion den nan idioma materno. Nos no 
mester mira e transicion aki como un reto 
negativo pa idioma, specialmente Hulandes. 
Ya cu esaki ta e oportunidad pa fortalece 
realmente dominio di idioma Hulandes y 
otro idioma tambe, y asina ekipa nos mu- 
cha- y hobennan cu un miho educacion, Ras 
ta remarca. 

Y na final, lolce ami y partido MEP y nos tur 
mester para p’e ta, pa nos haya un sistema y 
maneho di educacion excepcional, unda tur 
mucha, hoben y adulto ta logra ta exitoso 
den nan carera academico. Un sistema di 
educacion, unda tin igualdad y calidad y ta 
produci hende studia y cu gana, inteligencia 
y conocemento pa saca nos pais dilanti, Ras 
ta termina bisando. 

Dangui Oduber (MEP): 

Cambio ta un 
NECESIDAD! 


Setty Christiaans-Yarzagaray di MEP: 

“PUNTRA bo mes ki dia bo kier e cambio bin na 
Aruba. Aki 30 dia, al<d 4 aña, aki 8 aña of nunca? 
Cambio ta algo inevitabel. 

E dia cu no tin cambio mas mundo a stop di draai 
y nos no lo tey mas. Nos dushi isla di Aruba a pasa 
den 8 aña di malgastamento, corupcion, atraco y 
fiestamento di tereno. Esaki no lo por sigui asina sin 
consecuencia pa nos tur”, segun Dangui Oduber di 
MEP. 

E consecuencia lo ta grave pa nos finanza, medio am- 
biente, reputacion y trankilidad. Un politico mester 
mira dilanti y wak ki resultado su accionnan ta crea 
pa nos comunidad. 

Cu hopi preocupacion Dangui Oduber ta bisa di ta 
mira cu e partido den Gobierno, lidera pa Mike Eman, 
su programa pa goberna e proximo 4 añanan ta basa 
riba locual a sosode e ultimo 8 añanan. 

Gasta y sigui gasta sin tene cuenta cu nos yiunan. 
Mike Eman a papia di inverti pa combati e crisis 
economico enbes di bay den austeridad. 

“Mi ta puntra mi mes si Mike Eman sa e definicion 
di austeridad? Den economia di Gobierno austeridad 
ldermen baha un Gobierno su deficit. 

Baha deficit no kiermen keda sin inverti den un pais 
of pueblo, pero kiermen usa fondonan di pueblo pa 
beneficio di pueblo y no gasta pa loco. 

Mi ta puntra mi mes y mi ta puntra abo como vota- 
dor si gasta placa di pueblo (miyones) sin mas na 
biahamento, green conferences, coordinador, Rich- 
ard Branson - A1 Gore, Cocolishi etc. ta muestra di 
un Gobierno cu ta inverti den economia di nos pais 
of si esaki ta muestra di un Gobierno cu no tin nos 
futuro na pecho. 

Si nos debe nacional a redobla den 8 aña pa bienestar 
di nos finanza, seguridad, bida social y futuro mi no 
lo a cuestiona Mike Eman. 

Un cambio den maneho lo percura p’e placa di 
pueblo yega bek na pueblo. Un Gobierno di pueblo 
pa pueblo! Vota MEP!”, Dangui Oduber a conclui. 


STAYOVER VISITORS IN ARUBA 

Year to cfate 

2016 

2015 

% Growth 

DECEMBER 

1,101,954 

1,224,935 

-10.03 

STAYOVER VISITORS IN ARUBA 

Yearto date 

2017 

2016 

% Growth 

JUNE 

526,743 

576,739 

-8.66 



PA un pais cu ta 
depende te ainda 
practicamente y 
totalmente rib’e 
industria di Tur- 
ismo como su pi- 
lar economico ta 
hopi alarmante pa 
realisa cu awor e 
cantidad di bishi- 
tantenan stayover 
ta experenciando caida e aña aki 
atrobe, despues cu na 2016 a sufri 
caida caba. 

Esaki sigur ta efectonan ainda di e 
forma di maneha di Minister di Tur- 
ismo anterior cu awor ta pretende cu 
nunca a haci nada robes, manera cu 
e no a forma parti di e gobernacion 
actual pa 7 aña y mey largo, segun 
Christaans - Yarzagaray. 

Por a constata cu aña pasa, pues aña 
2016, a cera cu un caida den cantidad 
di bishitante stayover di 10.03%. 

E aña aki, apesar di por nota cu mer- 
cado Mericano a subi, por a constata 
cu e cantidad total di bishitantenan 
stayover te cu luna juni 2017 a baha 
cu 8.66% compara cu e mesun tem- 
porada di aña anterior, Christiaans- 
Yarzagaray ta splica. 

Apesar di pronosticonan economico 
cu Aruba lo bay cera e aña cu crece- 
mento, specialmente manteniendo un 
scenario cu refineria lo cuminsa cu 
actividadnan, ta preocupa nos cu tin 
probabilidad cu e crecemento aki lo no 
wordo realisa. Si acaso e crecemento 
economico no realisa e aña aki, esaki 
lo bira e di 3 aña consecutivo cu Aruba 
lo bay experencia crecemento negativo 
den nos economia cu ta significa cu 
Aruba ta den un recesion. 

Ademas, e hecho cu por nota crece- 
mento den e mercado Mericano, mes- 
ter remarca cu esaki lo por conduci 
na un bon resultado den e placa cu 
bishitantenan ta laga atras na Aruba. 
Sinembargo Aruba ta bolbe bira de- 


masiado dependiente di e mercado 
aki, ripitiendo e ora e mesun preo- 
cupacionnan di pasado, Christiaans- 
Yarzagaray ta mustra. 

Parti di e plan di MEP pa yuda stimula 
y engrandece economia bek ta encera 
e stimulacion di empresanan chikito 
y mediano (Small <Sc Medium Enter- 
prises). Aruba no por keda depende 
demasiado riba un solo of dos pilar 
so mas. 

Nos mester siña di pasado y tambe di 
otro paisnan. Ya den pasado Aruba 
tabata inverti y stimula nos hendenan 
mas den e area di plantacion, cria y 
pesca y ta nos opinion cu esaki por 
wordo modernisa pa atrobe Aruba 
cuminsa dedica na e industria aki. Asi- 
na por cuminsa pone menos presion 
riba importacion di algun producto cu 
ta wordo consumi p’e propio pueblo 
of tambe e bishitantenan, Christiaans- 
Yarzagaray ta indica. 

E topico di empresa chikito y mediano 
sigur ta ricibiendo atencion den e 
region di Caribe tambe. Tin departa- 
mentonan na Aruba tambe a cuminsa 
traha den e direccion ald y nos di MEP 
ta para cla pa sostene e tipo di inicia- 
tivanan ald. Nos hobennan tambe ta 
para cla cu nan ideanan innovativo y 
un Gobierno mester por asisti y purba 
guia den esaki pa por bira exitoso. 
Hobennan merece un oportunidad 
digno di bin y aporta bek na Aruba cu 
nan conocemento y ideanan, manera 
nos tambe a ricibi e oportunidad aki, 
Christiaans-Yarzagaray ta termina 
bisando. 

